title: Byla C-156/15: 2016 m. lapkričio 10 d. Teisingumo Teismo (ketvirtoji kolegija) sprendimas byloje (Augstākā tiesa (Latvija) prašymas priimti prejudicinį sprendimą) SIA „Private Equity Insurance Group“/AS „Swedbank“ (Prašymas priimti prejudicinį sprendimą — Direktyva 2002/47/EB — Taikymo sritis — „Finansinio įkaito“, „atitinkamų finansinių įsipareigojimų“ ir finansinio įkaito „pateikimo“ sąvokos — Galimybė realizuoti finansinį įkaitą neatsižvelgiant į iškeltą bankroto bylą — Atsiskaitomosios sąskaitos sutartis, kurioje numatyta finansinio įkaito sąlyga)

text:
               16.1.2017

               LT

               Europos Sąjungos oficialusis leidinys

               C 14/5

         2016 m. lapkričio 10 d. Teisingumo Teismo (ketvirtoji kolegija) sprendimas byloje (Augstākā tiesa (Latvija) prašymas priimti prejudicinį sprendimą) SIA „Private Equity Insurance Group“/AS „Swedbank“

   (Byla C-156/15) (1)

   ((Prašymas priimti prejudicinį sprendimą - Direktyva 2002/47/EB - Taikymo sritis - „Finansinio įkaito“, „atitinkamų finansinių įsipareigojimų“ ir finansinio įkaito „pateikimo“ sąvokos - Galimybė realizuoti finansinį įkaitą neatsižvelgiant į iškeltą bankroto bylą - Atsiskaitomosios sąskaitos sutartis, kurioje numatyta finansinio įkaito sąlyga))
   (2017/C 014/06)
   Proceso kalba: latvių

      Prašymą priimti prejudicinį sprendimą pateikęs teismas

      Augstākā tiesa

      Šalys pagrindinėje byloje

      Kasatorė: „Private Equity Insurance Group“ SIA

      Kita kasacinio proceso šalis: „Swedbank“ AS

      Rezoliucinė dalis

   2002 m. birželio 6 d. Europos Parlamento ir Tarybos direktyva 2002/47/EB dėl susitarimų dėl finansinio įkaito turi būti aiškinama taip, kad ji finansinio įkaito, kaip antai nagrinėjamo pagrindinėje byloje, pagal kurį į banko sąskaitą įneštos lėšos pateikiamos kaip finansinis įkaitas bankui, siekiant užtikrinti visus jo reikalavimus sąskaitos turėtojui, gavėjui suteikia teisę realizuoti šį įkaitą neatsižvelgiant į bankroto bylos iškėlimą įkaito davėjui, tik jeigu, pirma, lėšos, kurios yra minėtas įkaitas, į atitinkamą sąskaitą buvo pervestos prieš iškeliant šią bylą arba jeigu šios lėšos į tą sąskaitą buvo pervestos šios bylos iškėlimo dieną, o bankas turi įrodyti, kad nežinojo, jog buvo iškelta minėta byla, arba pagrįstai negalėjo to žinoti, ir jeigu, antra, šios sąskaitos turėtojui buvo kliudoma disponuoti šiomis lėšomis po to, kai jos buvo pervestos į šią sąskaitą.

      (1)  OL C 198, 2015 6 15.


title: Byla T-190/08: 2011 m. spalio 25 d. Bendrojo Teismo sprendimas byloje CHEMK ir KF prieš Tarybą (Dempingas — Buvusiosios Jugoslavijos Respublikos Makedonijos, Kinijos, Egipto, Kazachstano ir Rusijos kilmės ferosilicio importas — Eksporto kainos nustatymas — Pelno marža — Įsipareigojimas dėl kainos — Žala — Priežastinis ryšys — Skundas — Teisė į gynybą — Pareiga motyvuoti)

text:
               3.12.2011

               LT

               Europos Sąjungos oficialusis leidinys

               C 355/14

         2011 m. spalio 25 d. Bendrojo Teismo sprendimas byloje CHEMK ir KF prieš Tarybą

   (Byla T-190/08) (1)

   (Dempingas - Buvusiosios Jugoslavijos Respublikos Makedonijos, Kinijos, Egipto, Kazachstano ir Rusijos kilmės ferosilicio importas - Eksporto kainos nustatymas - Pelno marža - Įsipareigojimas dėl kainos - Žala - Priežastinis ryšys - Skundas - Teisė į gynybą - Pareiga motyvuoti)
   2011/C 355/21
   Proceso kalba: anglų

      Šalys

      Ieškovės: Chelyabinsk electrometallurgical integrated plant OAO (CHEMK) (Čeliabinskas, Rusija); Kuzneckie ferrosplavy OAO (KF) (Novokuzneckas, Rusija) atstovaujamos advokato P. Vander Schueren

      Atsakovė: Europos Sąjungos Taryba, iš pradžių atstovaujama J.-P. Hix, vėliau J.-P. Hix ir B. Driessen, iš pradžių padedamų advokatų G. Berrisch ir G. Wolf, vėliau advokato G. Berrisch

      Atsakovės pusėje į bylą įstojusi šalis: Europos Komisija, iš pradžių atstovaujama H. van Vliet ir K. Talabér-Ritz, vėliau H. van Vliet ir M. França

      Dalykas

   Prašymas iš dalies panaikinti 2008 m. vasario 25 d. Tarybos reglamentą (EB) Nr. 172/2008, nustatantį galutinį antidempingo muitą ir galutinai surenkantį laikinąjį muitą, nustatytą importuojamam Kinijos Liaudies Respublikos, Egipto, Kazachstano, Buvusiosios Jugoslavijos Respublikos Makedonijos ir Rusijos kilmės ferosiliciui (OL L 55, p. 6), kiek jis susijęs su ieškovėmis.

      Sprendimo rezoliucinė dalis

               1.

               Atmesti ieškinį.

               2.

               Chelyabinsk electrometallurgical integrated plant OAO (CHEMK) ir Kuzneckie ferrosplavy OAO (KF) padengia savo bei Europos Sąjungos Tarybos bylinėjimosi išlaidas.

               3.

               Europos Komisija padengia savo bylinėjimosi išlaidas.

      (1)  OL C 197, 2008 8 2.


               10.10.2009

               LT

               Europos Sąjungos oficialusis leidinys

               C 244/1

         2009/C 244/01
   Paskutinis Teisingumo Teismo Europos Sąjungos oficialiajame leidinyje skelbiamas leidinys

         OL C 233, 2009 9 26

      Skelbti leidiniai:

      OL C 220, 2009 9 12

      OL C 205, 2009 8 29

      OL C 193, 2009 8 15

      OL C 180, 2009 8 1

      OL C 167, 2009 7 18

      OL C 153, 2009 7 4

   Šiuos tekstus galite rasti adresu:
   EUR-Lex: http://eur-lex.europa.eu


title: Byla C-625/10: 2010 m. gruodžio 29 d. pareikštas ieškinys byloje Europos Komisija prieš Prancūzijos Respubliką

text:
               2.4.2011

               LT

               Europos Sąjungos oficialusis leidinys

               C 103/12

         2010 m. gruodžio 29 d. pareikštas ieškinys byloje Europos Komisija prieš Prancūzijos Respubliką

   (Byla C-625/10)
   2011/C 103/21
   Proceso kalba: prancūzų

      Šalys

      Ieškovė: Europos Komisija, atstovaujama J.-P. Keppenne ir H. Støvlbæk

      Atsakovė: Prancūzijos Respublika

      Ieškovės reikalavimai

               —

               Pripažinti, kad, nesiimdama pakankamai priemonių pirmajam geležinkelių transporto teisės aktų rinkiniui įgyvendinti, Prancūzijos Respublika neįvykdė įsipareigojimų pagal:

                           —

                           iš dalies pakeistos Direktyvos 91/440/EEB (1) 6 straipsnio 3 dalį ir II priedą bei Direktyvos 2001/14/EB (2) 14 straipsnio 2 dalį,

                           —

                           Direktyvos 2001/14/EB 6 straipsnio 2-5 dalis,

                           —

                           Direktyvos 2001/14/EB 11 straipsnį.

               —

               Priteisti iš Prancūzijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Ieškinyje Komisija pateikia du kaltinimus.
   Pirma, ji kaltina atsakovę neįvykdžius visų įsipareigojimų, numatytų pirmajame geležinkelių transporto teisės aktų rinkinyje, kuriame reikalaujama, kad būtų ne tik atskirti geležinkelio paslaugų teikimą užtikrinantys subjektai (Prancūzijoje — SNCF) nuo infrastruktūrą valdančių subjektų (Prancūzijoje — RFF), bet ir kad taip vadinamas „pagrindines“ infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo funkcijas užtikrintų nešališkos institucijos. SNCF yra atsakinga už tam tikras pagrindines su linijų skirstymu susijusias funkcijas, t. y. funkcijas, kurias ji vykdo per Direction des Circulations Ferroviaires (DCF, Geležinkelių eismo direkcija). Ši specializuota tarnyba nėra nešališka SNCF atžvilgiu nei teisiniu nei organizaciniu ir sprendimų priėmimo požiūriais.
   Antra, ieškovė nurodo, kad nacionaliniais teisės aktais tinkamai ir pilnai neperkeliami Direktyvos 2001/14/EB reikalavimai, susiję su veiklos rezultatų gerinimo sistemos įtvirtinimu mokesčių už naudojimąsi geležinkelių infrastruktūra srityje. Prancūzijos teisės aktai kelia problemų ir dėl to, kad juose numatyta nepakankamai priemonių, skirtų mažinti infrastruktūros teikimo išlaidas ir mokesčių už naudojimąsi ja dydį.

      (1)  1991 m. liepos 29 d. Tarybos direktyva dėl Bendrijos geležinkelių plėtros (OL L 237, p. 25; 2004 m. specialusis leidimas lietuvių k., 7 sk., 1 t., p. 341)

      (2)  2001 m. vasario 26 d. Europos Parlamento ir Tarybos direktyva 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (OL L 75, p. 29; 2004 m. specialusis leidimas lietuvių k., 7 sk., 5 t., p. 404)


title: Byla T-686/14: 2016 m. vasario 4 d. Bendrojo Teismo sprendimas byloje Italija/Komisija (EŽŪOGF — Garantijų skyrius — EŽŪGF ir EŽŪFKP — Nefinansuojamos išlaidos — Vaisiai ir daržovės — Pomidorų perdirbimo sektorius — Gamintojų organizacijoms teikiama pagalba — Italijos patirtos išlaidos — Proporcingumas — „Res judicata“ galia)

text:
               21.3.2016

               LT

               Europos Sąjungos oficialusis leidinys

               C 106/32

         2016 m. vasario 4 d. Bendrojo Teismo sprendimas byloje Italija/Komisija

   (Byla T-686/14) (1)

   ((EŽŪOGF - Garantijų skyrius - EŽŪGF ir EŽŪFKP - Nefinansuojamos išlaidos - Vaisiai ir daržovės - Pomidorų perdirbimo sektorius - Gamintojų organizacijoms teikiama pagalba - Italijos patirtos išlaidos - Proporcingumas - „Res judicata“ galia))
   (2016/C 106/36)
   Proceso kalba: italų

      Šalys

      Ieškovė: Italijos Respublika, atstovaujama G. Palmieri, padedamo avvocato dello Stato G. Galluzzo

      Atsakovė: Europos Komisija, atstovaujama D. Bianchi ir K. Skelly

      Dalykas

   Prašymas iš dalies panaikinti 2014 m. liepos 9 d. Europos Komisijos įgyvendinimo sprendimą 2014/458/ES dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 205, p. 62), kiek jis susijęs su Italijos Respublika.

      Rezoliucinė dalis

               1.

               Atmesti ieškinį.

               2.

               Priteisti iš Italijos Respublikos bylinėjimosi išlaidas.

      (1)  OL C 395, 2014 11 10.


title: Byla C-218/12: 2013 m. spalio 17 d. Teisingumo Teismo (trečioji kolegija) sprendimas byloje ( Landgericht Saarbrücken (Vokietija) prašymas priimti prejudicinį sprendimą) Lokman Emrek prieš Vlado Sabranovic (Reglamentas (EB) Nr. 44/2001 — 15 straipsnio 1 dalies c punktas — Jurisdikcija, susijusi su vartotojų sutartimis — Galimas šios jurisdikcijos taikymas tik nuotoliniu būdu sudarytoms sutartims — Priežastinis ryšys tarp komercinės ar profesinės veiklos, nukreiptos į vartotojo gyvenamosios vietos valstybę narę naudojant internetą, ir sutarties sudarymo)

text:
               14.12.2013

               LT

               Europos Sąjungos oficialusis leidinys

               C 367/14

         2013 m. spalio 17 d. Teisingumo Teismo (trečioji kolegija) sprendimas byloje (Landgericht Saarbrücken (Vokietija) prašymas priimti prejudicinį sprendimą) Lokman Emrek prieš Vlado Sabranovic

   (Byla C-218/12) (1)

   (Reglamentas (EB) Nr. 44/2001 - 15 straipsnio 1 dalies c punktas - Jurisdikcija, susijusi su vartotojų sutartimis - Galimas šios jurisdikcijos taikymas tik nuotoliniu būdu sudarytoms sutartims - Priežastinis ryšys tarp komercinės ar profesinės veiklos, nukreiptos į vartotojo gyvenamosios vietos valstybę narę naudojant internetą, ir sutarties sudarymo)
   2013/C 367/23
   Proceso kalba: vokiečių

      Prašymą priimti prejudicinį sprendimą pateikęs teismas

      Landgericht Saarbrücken

      Šalys pagrindinėje byloje

      Ieškovas: Lokman Emrek

      Atsakovas: Vlado Sabranovic

      Dalykas

   Prašymas priimti prejudicinį sprendimą — Landgericht Saarbrücken — 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2001, p. 1; 2004 m. specialusis leidimas lietuvių k., 19 sk., 4 t., p. 42) 15 straipsnio 1 dalies c punkto išaiškinimas — Jurisdikcija, susijusi su vartotojų sutartimis — Situacija, kai verslininkas turi interneto svetainę, „nukreiptą“ į valstybę narę, kurioje yra nuolatinė vartotojo gyvenamoji vieta — Priežastinio ryšio tarp šios veiklos ir sutarties su vartotoju sudarymo reikalavimas — Galimas jurisdikcijos, susijusios su vartotojų sutartimis, taikymas tik nuotoliniu būdu sudarytoms sutartims.

      Rezoliucinė dalis

   2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 15 straipsnio 1 dalies c punktas turi būti aiškinamas taip, kad juo nereikalaujama, kad būtų priežastinis ryšys tarp priemonės, naudojamos nukreipti komercinę ar profesinę veiklą į vartotojo nuolatinės gyvenamosios vietos valstybę narę, t. y. interneto svetainės, ir sutarties su tuo vartotoju sudarymo. Tačiau tokio priežastinio ryšio buvimas yra požymis, kad sutartis yra susijusi su tokia veikla.

      (1)  OL C 243, 2012 8 11.


title: 2005 m. vasario 28 d. Pirmosios Instancijos Teismo nutartis, Byloje T-108/03 Elisabeth von Pezold prieš Europos Bendrijų Komisiją (EŽŪOG — Miškininkystė — Sprendimas patvirtinti kaimo plėtros programavimo dokumentą — Ieškinys dėl panaikinimo — Fiziniai ir juridiniai asmenys — Su jais konkrečiai susiję aktai — Nekompetentingumas — Nepriimtinumas)

text:
               25.6.2005

               LT

               Europos Sąjungos oficialusis leidinys

               C 155/21

      PIRMOSIOS INSTANCIJOS TEISMO NUTARTIS

   2005 m. vasario 28 d.
   Byloje T-108/03 Elisabeth von Pezold prieš Europos Bendrijų Komisiją
       (1)

   (EŽŪOG - Miškininkystė - Sprendimas patvirtinti kaimo plėtros programavimo dokumentą - Ieškinys dėl panaikinimo - Fiziniai ir juridiniai asmenys - Su jais konkrečiai susiję aktai - Nekompetentingumas - Nepriimtinumas)
   (2005/C 155/41)
   Proceso kalba: vokiečių
   Byloje T-108/03 Elisabeth von Pezold, gyvenanti Pöls (Austrija), atstovaujama advokato R. von Pezold, prieš Europos Bendrijų Komisiją, atstovaujamą G. Braun, nurodžiusio adresą dokumentams įteikti Liuksemburge, dėl prašymo iš dalies panaikinti 2000 m. liepos 14 d. Komisijos sprendimą dėl Austrijos Respublikos kaimo plėtros 2000–2006 m. programavimo dokumento patvirtinimo, Pirmosios instancijos teismas (trečioji kolegija), kurį sudaro pirmininkas M. Jaeger, teisėjai V. Tiili ir O. Czúcz; sekretorius H. Jung, 2005 m. vasario 28 d. priėmė nutartį, kurios rezoliucinėje dalyje nurodyta:

               1)

               Atmesti ieškinį.

               2)

               Ieškovė padengia bylinėjimosi išlaidas.

      (1)  OL C 171, 2003 7 19.


title: Byla T-32/09 P: 2010 m. spalio 28 d. Bendrojo Teismo nutartis byloje Marcuccio prieš Komisiją (Apeliacinis skundas — Viešoji tarnyba — Pareigūnai — Ikiteisminė procedūra — Akivaizdžiai nepagrįstas apeliacinis skundas — Papildomas apeliacinis skundas tik dėl bylinėjimosi išlaidų)

text:
               18.12.2010

               LT

               Europos Sąjungos oficialusis leidinys

               C 346/41

         2010 m. spalio 28 d. Bendrojo Teismo nutartis byloje Marcuccio prieš Komisiją

   (Byla T-32/09 P) (1)

   (Apeliacinis skundas - Viešoji tarnyba - Pareigūnai - Ikiteisminė procedūra - Akivaizdžiai nepagrįstas apeliacinis skundas - Papildomas apeliacinis skundas tik dėl bylinėjimosi išlaidų)
   2010/C 346/82
   Proceso kalba: italų

      Šalys

      Apeliantas: Luigi Marcuccio (Trikazė, Italija), atstovaujamas advokato G. Cipressa

      Kita proceso šalis: Europos Komisija, atstovaujama J. Currall ir C. Berardis-Kayser, padedamų advokato A. dal Ferro

      Dalykas

   Apeliacinis skundas dėl 2008 m. lapkričio 4 d. Europos Sąjungos Tarnautojų teismo (pirmoji kolegija) nutarties Marcuccio prieš Komisiją (F-18/07, neskelbta Rinkinyje), kuriuo prašoma panaikinti šią nutartį.

      Rezoliucinė dalis

               1)

               Atmesti apeliacinį skundą kaip akivaizdžiai nepagrįstą.

               2)

               Atmesti papildomą apeliacinį skundą kaip akivaizdžiai nepriimtiną.

               3)

               Nurodyti Luigi Marcuccio padengti savo ir Komisijos apeliaciniame procese patirtas bylinėjimosi išlaidas.

               4)

               Kiekviena šalis padengia savo bylinėjimosi išlaidas, susijusias su papildomu apeliaciniu skundu.

      (1)  OL C 69, 2009 3 21.


title: Byla C-577/15 P: 2016 m. gruodžio 14 d. Teisingumo Teismo (pirmoji kolegija) sprendimas byloje SV Capital OÜ/Europos bankininkystės institucija (EBI), Europos Komisija (Apeliacinis skundas — Prašymas pradėti tyrimą dėl Estijos ir Suomijos priežiūros institucijų — Europos bankininkystės institucijos (EBI) sprendimas — Europos priežiūros institucijų Apeliacinės tarybos sprendimas — Reglamentas (ES) Nr. 1093/2010 — 17 ir 60 straipsniai — Apeliacinė taryba — Ieškinio pareiškimo terminas — Pateisinama klaida)

text:
               13.2.2017

               LT

               Europos Sąjungos oficialusis leidinys

               C 46/7

         2016 m. gruodžio 14 d. Teisingumo Teismo (pirmoji kolegija) sprendimas byloje SV Capital OÜ/Europos bankininkystės institucija (EBI), Europos Komisija

   (Byla C-577/15 P) (1)

   ((Apeliacinis skundas - Prašymas pradėti tyrimą dėl Estijos ir Suomijos priežiūros institucijų - Europos bankininkystės institucijos (EBI) sprendimas - Europos priežiūros institucijų Apeliacinės tarybos sprendimas - Reglamentas (ES) Nr. 1093/2010 - 17 ir 60 straipsniai - Apeliacinė taryba - Ieškinio pareiškimo terminas - Pateisinama klaida))
   (2017/C 046/09)
   Proceso kalba: anglų

      Šalys

      Apeliantė: SV Capital OÜ, atstovaujama vandeadvokaat M. Greinoman

      Kitos proceso šalys: Europos bankininkystės institucija (EBI), atstovaujama J. Overett Somnier ir Z. J. Giotaki, padedamų advocaat F. Tuytschaever; Europos Komisija, atstovaujama W. Mölls ir K.-P. Wojcik

      Rezoliucinė dalis

               1.

               Atmesti apeliacinį skundą.

               2.

               SV Capital OÜ padengia savo bylinėjimosi išlaidas ir iš jos priteisiamos Europos bankininkystės institucijos (EBI) patirtos bylinėjimosi išlaidos.

               3.

               Europos Komisija padengia savo bylinėjimosi išlaidas.

      (1)  OL C 16, 2016 1 18.


title: Byla T-667/16 P: 2016 m. rugsėjo 19 d. Pieter De Meyer ir kt. pateiktas apeliacinis skundas dėl 2016 m. liepos 20 d. Tarnautojų teismo sprendimo byloje F-113/15, Adriaen ir kt./Komisija

text:
               28.11.2016

               LT

               Europos Sąjungos oficialusis leidinys

               C 441/20

      2016 m. rugsėjo 19 d. Pieter De Meyer ir kt. pateiktas apeliacinis skundas dėl 2016 m. liepos 20 d. Tarnautojų teismo sprendimo byloje F-113/15, Adriaen ir kt./Komisija

      (Byla T-667/16 P)
      (2016/C 441/25)
      Proceso kalba: anglų

         Šalys

         Apeliantai: Pieter De Meyer ir kt. (Briuselis, Belgija) ir dar 8, atstovaujami advokato R. Rata

         Kita proceso šalis: Europos Komisija

         Reikalavimai

      Apeliantai Bendrojo Teismo prašo:

                  —

                  panaikinti 2016 m. liepos 20 d. Europos Sąjungos tarnautojų teismo sprendimą byloje F-113/15;

                  —

                  panaikinti 2014 m. lapkričio 14 d. Europos Komisijos paskyrimų tarnybos sprendimą, priimtą kaip administracinį pranešimą Nr. 41-2014, kuriuo patvirtinamas per 2014 m. pareigų paaukštinimo procedūrą paaukštinamų pareigūnų sąrašas, kiek apeliantai į jį neįtraukti;

                  —

                  nurodyti Europos Komisijai padengti savo ir apeliantų patirtas bylinėjimosi išlaidas.

         Apeliacinio skundo pagrindai ir pagrindiniai argumentai

      Grįsdami apeliacinį skundą apeliantai remiasi trimis pagrindais.

                  1.

                  Pirmasis apeliacinio skundo pagrindas susijęs su teisės klaidomis, padarytomis dėl to, kad buvo kaip nepagrįstas atmestas pirmasis ieškovų ieškinio pagrindas. Apeliantai teigia, kad Tarnautojų teismas padarė keturias pagrindines klaidas, susijusias su pirmuoju jų ieškinio pagrindu:

                              —

                              pirma, Tarnautojų teismas nepaisydamas taikytinos teismo praktikos nusprendė, kad jis neturi peržiūrėti Paskyrimų tarnybos veiksmų teisėtumo, jei Paskyrimų tarnyba nurodo, jog ji įvykdė teisės aktuose nustatytas savo pareigas,

                              —

                              antra, Tarnautojų teismas suklydo, kai atmetė Jungtinio priežiūros komiteto ataskaitą kaip įrodymą ir veiksmingai neišnagrinėjo nurodytos neatitikties tarp Paskyrimo tarnybos naudotų informacijos šaltinių,

                              —

                              trečia, Tarnautojų teismas padarė klaidą, kai be pagrindo neatsižvelgė į ieškovų argumentus ir įrodymus, susijusius su Paskyrimų tarnybos vertinimo metodo matematiniu įvertinimu, ir į visą ieškovų pirmojo ieškinio pagrindo antrą dalį,

                              —

                              ketvirta, Tarnautojų teismas suklydo padarydamas prielaidą, kad veiksmingo nuopelnų palyginimo nebuvimas negali lemti sprendimo dėl pareigų paaukštinimo panaikinimo.

                  2.

                  Antruoju apeliacinio skundo pagrindu apeliantai teigia, kad Tarnautojų teismas padarė teisės klaidą dėl antrojo jų ieškinio pagrindo, kai:

                              —

                              pirma, šališkai apribojo Pareigūnų tarnybos nuostatų 25 straipsnio taikymo sritį ir pagrindines ieškovų teises, turimas pagal Sąjungos teisę, ir tai padarė nesuderinamu su Sąjungos teisės aktų leidėjo noru būdu ir

                              —

                              antra, atmetė ieškovų antrąjį pagrindą kaip nepagrįstą dėl akivaizdžiai klaidingų motyvų.

                  3.

                  Trečiuoju apeliacinio skundo pagrindu, susijusiu su tuo, kad nebuvo atlikta nešališka ir veiksminga teisminė peržiūra ir taip buvo pažeista ieškovų teisė į veiksmingą gynybą, apeliantai teigia, kad:

                              —

                              pirma, teisėjas pranešėjas padarė išankstinę išvadą parodydamas subjektyvų šališkumą parengiamajam posėdžiui skirtoje ataskaitoje, kurioje iš anksto buvo nuspręsta, koks sprendimas turi būti priimtas dėl ieškovų ieškinio pagrindų,

                              —

                              antra, Tarnautojų teismo pirmininkas nenušalino teisėjo ir neperdavė bylos nagrinėti kitai kolegijai, nors pripažino, kad ginčijamos išankstinės išvados buvo nukopijuotos iš kitos bylos, susijusios su kitais ieškovais,

                              —

                              trečia, Tarnautojų teismas selektyviai neatsižvelgė į svarbiausius argumentus ir įrodymus ir juos atmetė jų neišnagrinėdamas ir neišanalizuodamas. Apibendrinant, apeliantai mano, kad Tarnautojų teismas pažeidė jų teisę į veiksmingą gynybą, nes neatliko nešališkos ir veiksmingos teisminės peržiūros.


title: Byla C-126/15: 2015 m. kovo 12 d. pareikštas ieškinys byloje Europos Komisija/Portugalijos Respublika

text:
               11.5.2015

               LT

               Europos Sąjungos oficialusis leidinys

               C 155/16

         2015 m. kovo 12 d. pareikštas ieškinys byloje Europos Komisija/Portugalijos Respublika

   (Byla C-126/15)
   (2015/C 155/18)
   Proceso kalba: portugalų

      Šalys

      Ieškovė: Europos Komisija, atstovaujama G. Braga da Cruz ir F. Tomat

      Atsakovė: Portugalijos Respublika

      Ieškovės reikalavimai

               —

               Pripažinti, kad jau apmokestintiems ir konkrečiais finansiniais metais į apyvartą išleistiems cigarečių pakeliams taikydama draudimą jais prekiauti ir parduoti visuomenei pasibaigus Finansų ir Viešojo administravimo ministerijos nutarimo Nr. 1295/2007 27 straipsnyje nustatytam pernelyg trumpam laikotarpiui, Portugalijos Respublika neįvykdė įsipareigojimų, nustatytų Tarybos direktyvos 2008/118/EB (1) dėl bendros akcizų tvarkos 7 straipsnyje ir 9 straipsnio 1 dalyje bei 39 straipsnio 3 dalyje, ir nesilaikė proporcingumo principo,

               —

               priteisti iš Portugalijos Respublikos bylinėjimosi išlaidas.

      Ieškinio pagrindai ir pagrindiniai argumentai

               1.

                     Direktyvos 2008/118/EB 7 ir 9 straipsniai ir proporcingumo principas

                           —

                           Direktyvos 2008/118/EB (toliau – direktyva) 7 straipsnyje nustatyta, kad prievolė apskaičiuoti akcizus už tabako gaminius atsiranda išleidimo vartoti metu ir taikant tuo momentu galiojančius tarifus. Direktyvos 9 straipsnyje nustatyta, kad taikomos tokios prievolės apskaičiuoti akcizus atsiradimo sąlygos ir toks akcizų tarifas, kurie galioja tą dieną, kurią atsiranda prievolė apskaičiuoti akcizus. Sąjungos teisės aktuose nėra jokios nuostatos, pagal kurią valstybėms narėms būtų suteikiama galimybė jau išleidus į apyvartą nagrinėjamus produktus jiems taikyti, atsižvelgiant į jų išleidimo į apyvartą datą, papildomus akcizo mokesčius palyginti su mokėtinais mokesčiais, arba riboti jų platinimą dėl mokestinių priežasčių.

                           —

                           Pagal Finansų ir Viešojo administravimo ministerijos nutarimą Nr. 1295/2007 (toliau – nutarimas) Portugalijoje cigarečių pakeliais su tam tikrų konkrečių finansinių metų banderole gali būti prekiaujama ir jie gali būti parduodami tik iki finansinių metų, kurie eina po metų, kuriais galioja banderolė, t. y. metų, kuriais jie buvo išleisti į apyvartą, trečio mėnesio pabaigos. Pagal nutarimą pereinamuoju laikotarpiu cigarečių pakelių su 2007 m. banderole pardavimo terminas baigėsi 2008 m. gegužės mėn. gale, o gaminių su 2008 . banderole – 2009 m. balandžio mėn. gale.

                           —

                           Tuo remdamasi Komisija daro išvadą, kad Portugalijos teisės atkais pažeidžiama Direktyvos 7 straipsnis ir 9 straipsnio 1 dalis vis dėlto neatmetant galimybės, kad šie teisės aktai gali būti pagrįsti bendrojo intereso tikslais.

                           —

                           Tačiau Komisija mano, kad ikiteisminio proceso metu Portugalijos nurodyti motyvai aptariamiems teisės aktams pagrįsti (mokestinio sukčiavimo ir mokesčių vengimo prevencija, visuomenės sveikatos apsauga, kova su neteisėta prekyba tabaku ir mokestinių pajamų išsaugojimas) yra nepriimtini, nes pažeidžiamas proporcingumo principas.

               2.

                     Direktyvos 2008/118/EB 39 straipsnio 3 dalis ir proporcingumo principas

                           —

                           Direktyvos 39 straipsnio 3 dalyje nustatyta, jog valstybės narės turi užtikrinti, kad dėl mokestinių žymenų naudojimo neatsirastų kliūčių laisvam akcizais apmokestinamų prekių judėjimui. Nutarime nustatytas draudimas, pagal kurį cigarečių pakeliais su konkrečių finansinių metų banderole gali būti prekiaujama ir jie gali būti parduodami tik iki finansinių metų, kurie eina po metų, kuriais galioja banderolė, trečio mėnesio pabaigos, sukelia tokių kliūčių. Importuotojų būkštavimai, kad jiems nepavyks realizuoti atsargų, kurias galima parduoti tik pakeistus akcizo mokestį, gali juos atgrasyti nuo įprastų įsigijimų, ypač iš kitų valstybių narių, ir tai gali paveikti prekybą taip, kad bus viršijama tai, kas reikalinga kovojant, pavyzdžiui, su pernelyg dideliu išleidimu į apyvartą prieš pakeliant akcizo mokestį.

                           —

                           Taigi Komisija mano, kad nutarime nustatytas draudimas parduoti ir pardavinėti sukelia kliūčių laisvam prekių judėjimui, kaip tai suprantama pagal direktyvos 39 straipsnio 3 dalį, ir kad tas draudimas viršija tai, kas būtina kovojant su sukčiavimu vengimu ar piktnaudžiavimu. Todėl tas draudimas taip pat prieštarauja direktyvos 39 straipsnio 3 daliai ir proporcingumo principui.

      (1)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, p. 12).


title: Byla T-261/07 2007 m. liepos 13 d. pareikštas ieškinys byloje Komisija prieš Banca di Roma

text:
               8.9.2007

               LT

               Europos Sąjungos oficialusis leidinys

               C 211/52

         2007 m. liepos 13 d. pareikštas ieškinys byloje Komisija prieš Banca di Roma

   (Byla T-261/07)
   (2007/C 211/99)
   Proceso kalba: italų
   Šalys

      Ieškovė: Europos Bendrijų Komisija, atstovaujama advokato A. Colabianchi ir F. Amato bei M. Wilderspin
   Atsakovas: Banca di Roma SpA
   Ieškovės reikalavimai

               —

               Nurodyti Banca di Roma SpA, kurio buveinė Viale Umberto Tupini 180, Romoje (00144), Italijoje, atstovaujamam jo teisėto atstovo, įvykdyti 1989 m. spalio 28 d. Europos Bendrijų Komisijai išduotą banko garantiją;

               —

               nurodyti Banca di Roma SpA, kurio buveinė Viale Umberto Tupini 180, Romoje (00144), Italijoje, atstovaujamam jo teisėto atstovo, sumokėti Europos Bendrijų Komisijai, kurios buveinė Rue de la Loi 200, Briuselyje (1039), Belgijoje, 412 607,41 EUR sumą kartu su 94,37 EUR palūkanomis per dieną, skaičiuojamomis nuo 2006 m. gruodžio 30 d. iki dienos, kol bus išmokėtos visos sumos arba kitą Pirmosios instancijos teismo nustatytą sumą;

               —

               nurodyti Banca di Roma SpA, kurio buveinė Viale Umberto Tupini 180, Romoje (00144), Italijoje, atstovaujamam jo teisėto atstovo, padengti visas per šį procesą patirtas bylinėjimosi išlaidas, įskaitant Komisijos patirtas bylinėjimosi išlaidas.

         Ieškinio pagrindai ir pagrindiniai argumentai
   Šis ieškinys pateiktas pagal EB 238 straipsnį remiantis arbitražine išlyga, esančia 1989 m. spalio 28 d.Banco di Roma (dabar vadinamas Banca di Roma) Komisijai išduotoje banko garantijoje.
   1989 m. rugpjūčio 2 d. Sprendimu C(89) 1241 (1) Komisija paskyrė baudą keturiolikai suvirintų tinklelių gamintojų, tarp jų ir Ferriere Nord SpA, už dalyvavimą susitarimuose ir suderintuose veiksmuose, pažeidžiančiuose EB 85 straipsnio 1 dalį (dabar EB 81 straipsnio 1 dalis); Ferriere Nord SpA buvo paskirta 320 000 ECU bauda.
   Pagal šio sprendimo 4 punktą Ferriere Nord SpA baudą turėjo sumokėti per tris mėnesius nuo pranešimo apie šį sprendimą gavimo dienos; Ferriere Nord SpA buvo suteikta galimybė pateikti banko garantiją, apimančią visą mokėtiną sumą, t. y. bendrąją kapitalo ir palūkanų sumą.
   1989 m. spalio 30 d. registruotu laišku, gautu 1989 m. lapkričio 7 d., Ferriere Nord išsiuntė Komisijai 1989 m. spalio 26 d. pasirašytą laišką, kuriuo Banco di Roma (dabar vadinamas Banca di Roma) Udine (Italija) filialas Komisijai patvirtino, kad garantuoja, jog Ferriere Nord apmokės 320 000 ECU baudą ir palūkanas, skaičiuojamas nuo 1989 m. lapkričio 15 d. iki dienos, kol bus išmokėtos visos sumos.
   2006 m. rugsėjo 27 d. Sprendime, priimtame byloje T-153/04 (2), Pirmosios instancijos teismas nurodė, kad pagal Reglamento Nr. 2988/74 4 straipsnio 1 dalį Komisijos teisė užtikrinti Suvirtintų tinklelių sprendimo vykdymą yra apribota laike (sprendimo 53 ir 58 punktai).
   Tačiau, ieškovės nuomone, toks sprendimas nedaro įtakos Banca di Roma suteiktai garantijai, nes, remiantis tokios garantijos autonomija Italijos teisės (kuri taikoma šioje byloje) prasme, Banca di Roma privalo įvykdyti garantiją Komisijai paprašius ir joks galimas Ferrier Nord prieštaravimas negali pateisinti atsisakymo šią garantiją vykdyti.

      (1)  OL L 260, 1989, p. 1.

      (2)  Dar nepaskelbtas Rinkinyje.


title: Byla T-303/04 European Dynamics SA 2004 m. liepos 29 d. pareikštas ieškinys Europos Bendrijų Komisijai

text:
               23.10.2004

               LT

               Europos Sąjungos oficialusis leidinys

               C 262/40

         European Dynamics SA 2004 m. liepos 29 d. pareikštas ieškinys Europos Bendrijų Komisijai
   (Byla T-303/04)
   (2004/C 262/77)
   Bylos kalba: anglų
   2004 m. liepos 29 d. Europos Bendrijų Pirmosios instancijos teisme buvo pareikštas European Dynamics SA, Atėnai (Graikija), atstovaujamos advokato S. Pappas, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               panaikinti Komisijos pranešimą apie sutartį 2003/S249-221337 ESP-DIMA;

               —

               panaikinti Komisijos kvietimą teikti paraiškas PO/2003/192 (ESP-DIMA);

               —

               panaikinti 2004 m. birželio 4 d. Komisijos sprendimą, kuriuo European Dynamic's konsorciumo pateiktas pasiūlymas buvo pripažintas antru po pirmą vietą užėmusio konkurso dalyvio;

               —

               panaikinti 2004 m. liepos 14 d. Komisijos sprendimą, kuriuo ji atmetė pareiškėjos skundą dėl konkurso laimėtojo pripažinimo;

               —

               priteisti iš Komisijos European Dynamic's teisinės pagalbos ir kitas su šiuo ieškiniu susijusias bylinėjimosi išlaidas.

         Teisiniai pagrindai ir pagrindiniai argumentai
   Pareiškėjas dalyvauja konsorciume, kuris laimėjo konkursą tiekti ESP Lot 5 tinklo programų paslaugas. ESP Lot 4, duomenų/informacijos valdymo programų, konkursą laimėjo kitas konsorciumas.
   Pareiškėjas teigia, kad šiuo ieškiniu ginčijamas konkursas ESP-DIMA buvo paskelbtas vadovaujantis klaidinga prielaida, kad duomenų ir informacijos valdymo paslaugų teikimas yra nauja rinka, ir kad ESP Lot 4 naudojimas pranoko visus lūkesčius. Pareiškėjas teigia, kad Komisija klaidingai priskyrė darbus ESP Lot 4, nors, pareiškėjo teigimu, jie iš tikrųjų priklausė ESP Lot 5. Dėl to, kaip teigia pareiškėjas, Komisija turėjo padidinti ESP Lot 4 numatytą skirti biudžetą ir paskelbti naują konkursą ESP DIMA, o ESP Lot 5 paskirtas biudžetas nebuvo išnaudotas.
   Pareiškėjas taip pat teigia, kad Komisija pažeidė esminį procedūrinį reikalavimą, nes bent tarp vieno iš ginčijamo konkurso vertinimo komiteto narių ir pareiškėjo buvo kilęs interesų konfliktas.
   Galiausiai, pareiškėjo manymu sprendimas skirti jam antrą vietą ESP-DIMA konkurse yra nepakankamai pagrįstas. Pareiškėjas taip pat teigia, kad Komisija atsisakė pateikti informaciją apie įvertinimo ataskaitą.


title: Byla T-367/15: 2017 m. balandžio 5 d. Bendrojo Teismo sprendimas byloje Renfe-Operadora/EUIPO (AVE) (Europos Sąjungos prekių ženklas — Registracijos pripažinimo negaliojančia procedūra — Vaizdinis Europos Sąjungos prekių ženklas AVE — Registracijos pripažinimas negaliojančia iš dalies — Apeliacinei tarybai pateikta apeliacija kita nei procedūros kalba — Apeliacinei tarybai pateiktos apeliacijos nepriimtinumas — Restitutio in integrum prašymas — Rūpestingumo pareiga)

text:
               22.5.2017

               LT

               Europos Sąjungos oficialusis leidinys

               C 161/23

         2017 m. balandžio 5 d. Bendrojo Teismo sprendimas byloje Renfe-Operadora/EUIPO (AVE)

   (Byla T-367/15) (1)

   ((Europos Sąjungos prekių ženklas - Registracijos pripažinimo negaliojančia procedūra - Vaizdinis Europos Sąjungos prekių ženklas AVE - Registracijos pripažinimas negaliojančia iš dalies - Apeliacinei tarybai pateikta apeliacija kita nei procedūros kalba - Apeliacinei tarybai pateiktos apeliacijos nepriimtinumas - Restitutio in integrum prašymas - Rūpestingumo pareiga))
   (2017/C 161/32)
   Proceso kalba: ispanų

      Šalys

      Ieškovė: Renfe-Operadora, Entidad Pública Empresarial (Madridas, Ispanija), atstovaujama advokatų J.-B. Devaureix ir M. I. Hernández Sandoval

      Atsakovė: Europos Sąjungos intelektinės nuosavybės tarnyba (EUIPO), atstovaujama S. Palmero Cabezas

      Dalykas

   Ieškinys dėl 2015 m. balandžio 24 d. EUIPO penktosios apeliacinės tarybos sprendimo (byla R 712/2014-5), susijusio su restitutio in integrum prašymu.

      Rezoliucinė dalis

               1.

               Atmesti ieškinį.

               2.

               Priteisti iš Renfe-Operadora, Entidad Pública Empresarial bylinėjimosi išlaidas.

      (1)  OL C 346, 2015 10 19.


title: Byla C-136/16: 2017 m. kovo 10 d. Teisingumo Teismo antrosios kolegijos pirmininko nutartis byloje (Supremo Tribunal de Justiça (Portugalija) prašymas priimti prejudicinį sprendimą) Sociedade Metropolitana de Desenvolvimento SA/Banco Santander Totta SA

text:
               22.5.2017

               LT

               Europos Sąjungos oficialusis leidinys

               C 161/17

         2017 m. kovo 10 d. Teisingumo Teismo antrosios kolegijos pirmininko nutartis byloje (Supremo Tribunal de Justiça (Portugalija) prašymas priimti prejudicinį sprendimą) Sociedade Metropolitana de Desenvolvimento SA/Banco Santander Totta SA

   (Byla C-136/16) (1)

   (2017/C 161/23)
   Proceso kalba: portugalų
   Teisingumo Teismo antrosios kolegijos pirmininkas nutartimi nurodė išbraukti bylą iš registro.

      (1)  OL C 165, 2016 5 10.


title: Byla T-104/15: 2015 m. vasario 25 d. pareikštas ieškinys byloje Militos Symvouleftiki/Komisija

text:
               11.5.2015

               LT

               Europos Sąjungos oficialusis leidinys

               C 155/32

         2015 m. vasario 25 d. pareikštas ieškinys byloje Militos Symvouleftiki/Komisija

   (Byla T-104/15)
   (2015/C 155/38)
   Proceso kalba: anglų

      Šalys

      Ieškovė: Militos Symvouleftiki (Atėnai, Graikija), atstovaujama advokato S. Pappas

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti 2014 m. gruodžio 16 d. Europos Komisijos įgyvendinimo sprendimą, kuriuo kaip nepagrįstas atmetamas 2014 m. spalio 23 d. ieškovės pateiktas prašymas peržiūrėti 2014 m. rugsėjo 23 d. Švietimo, garso ir vaizdo bei kultūros vykdomosios įstaigos sprendimą, kuriuo tinkamomis nepripažįstamos išlaidos, skirtos apmokėti ieškovo partnerius arba akcininkus už darbą dviejose ieškovo sėkmingai įvykdytuose projektuose, t. y. projekte „Go Green – Green Business is smart Business“ (Susitarimas Nr. 510424-LLP-1-2010-1-GR-LEONARDO-LMP) ir projekte „LadybizIT“ (Susitarimas Nr. 2011-3052-518310-LLP-1-2011-1-GR-LEONARDO-LAM), teisėtumą ir pripažinti tinkamomis darbuotojų atlyginimams skirtas išlaidas projekte už Olga Stavropoulou, Pavlos Aravantinos ir Karamanlis suteiktas „papildomas“ paslaugas arba pripažinti tik išlaidas, susijusias su atlyginimais už Olga Stavropoulou ir Pavlos Aravantinos „papildomas“ paslaugas abejuose projektuose pagal dotacijos susitarimo II.14 straipsnį ir III priedą ir sumokėti ieškovui;

               —

               Priteisti iš Europos Komisijos padengti savo ir šiame procese ieškovo patirtas bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi dviem pagrindais.

               1.

               Pirmasis ieškinio pagrindas susijęs su Europos Komisijos padaryta akivaizdžia vertinimo klaida.

                           —

                           Europos Komisija neatsižvelgė į tai, kad šiuo atveju skirtumas tarp minėtuose projektuose partnerių arba akcininkų suteiktų „įprastų“ ir „papildomų“ paslaugų galėjo būti padarytas atsižvelgiant į paslaugų pobūdį, tuo metu galiojusių ieškovės įstatų nuostatų formuluotes ir esmę ir į 2010 m. gruodžio 20 d. ieškovės partnerių arba akcininkų visuotiniame susirinkime priimto sprendimo nuostatas.

               2.

               Antrasis ieškinio pagrindas susijęs su Europos Komisijos padaryta antra akivaizdžia vertinimo klaida.

                           —

                           Europos Komisijos nuomonė, kad administratoriaus statusas savaime užkerta kelią teikti ieškovei kitas paslaugas, nei numatytas tikru pavaldumo ryšiu pagrįstoje darbo sutartyje, prieštarauja nusistovėjusiai Europos Sąjungos Teisingumo Teismo praktikai. Bet kokiu atveju, ieškovė pateikė Švietimo, garso ir vaizdo bei kultūros vykdomajai įstaigai ir Europos Komisijai pakankamai įrodymų, kad projekto vadovo vykdoma kontrolė administratoriui buvo reali ir atitiko Teismo praktikoje nustatytą tikro pavaldumo ryšio egzistavimo kriterijų.


title: Byla C-389/07 2007 m. rugpjūčio 10 d. VAT and Duties Tribunal , Mančesteris (Jungtinė Karalystė) pateiktas prašymas priimti prejudicinį sprendimą byloje Azlan Group plc prieš Her Majesty's Commissioners of Revenue and Customs

text:
               24.11.2007

               LT

               Europos Sąjungos oficialusis leidinys

               C 283/10

         2007 m. rugpjūčio 10 d.VAT and Duties Tribunal, Mančesteris (Jungtinė Karalystė) pateiktas prašymas priimti prejudicinį sprendimą byloje Azlan Group plc prieš Her Majesty's Commissioners of Revenue and Customs

   (Byla C-389/07)
   (2007/C 283/17)
   Proceso kalba: anglų
   Prašymą priimti prejudicinį sprendimą pateikęs teismas

      VAT and Duties Tribunal, Mančesteris
   Šalys pagrindinėje byloje
   Ieškovė: Azlan Group plc
   Atsakovė: Her Majesty's Commissioners of Revenue and Customs
   Prejudiciniai klausimai

               1.

               Ar Kombinuotąją nomenklatūrą (Tarybos reglamentas (EEB) Nr. 2658/87 (1), su pakeitimais, padarytais Komisijos reglamentu (EB) Nr. 1734/96) reikia aiškinti kaip reikalaujančią tipiškas pavyzdines prekes, dėl kurių kilo ginčas tarp šalių, klasifikuoti 8471 pozicijoje kaip „Automatinio duomenų apdorojimo mašinas ir jų įrenginius“ (ar atitinkamoje dalims skirtoje 84 skirsnio pozicijoje, t. y. 8473 pozicijoje)?

               2.

               Jei atsakymas į pirmąjį klausimą vienos ar daugiau tipiškų pavyzdinių prekių, dėl kurių kilo ginčas tarp šalių, atžvilgiu yra neigiamas, ar Kombinuotąją nomenklatūrą reikia aiškinti kaip reikalaujančią tokias prekes klasifikuoti tarifinėje 8517 pozicijoje kaip „Elektrinį laidinės telefonijos arba laidinės telegrafijos aparatą, įskaitant laidinius telefono aparatus su belaidžiais rageliais ir laidinė nešlio srovės sistemos arba skaitmeninės sistemos ryšių aparatūra; vaizdo telefonai“ (ar, vadovaujantis XVI skyriaus 2 pastabos b arba c punktu, atitinkamoje dalims skirtoje 84 skirsnio pozicijoje, t. y. tarifinėje 8473 arba 5848 pozicijoje)?

               3.

               Ar šias tipiškas pavyzdines prekes, dėl kurių kilo ginčas tarp šalių, visuomet reikia klasifikuoti 84 skirsnyje dėl to, kad jos gali susieti LAN tinklus, ar dėl to, kad jos atlieka specifinę funkciją, tačiau ne duomenų apdorojimo funkciją, kaip tai nurodyta 84 skirsnio 5 pastabos E punkte?

               4.

               Atsižvelgiant į atsakymus į pirmesnius klausimus, kaip vertinti platformas?

      (1)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, p. 1).


title: Byla C-335/12: 2014 m. liepos 17 d. Teisingumo Teismo (penktoji kolegija) sprendimas byloje Europos Komisija/Portugalijos Respublika (Valstybės įsipareigojimų neįvykdymas — Nuosavi ištekliai — Importo muitų išieškojimas išleidus prekes — Valstybių narių finansinė atsakomybė — Neeksportuoto cukraus atsargų perteklius)

text:
               15.9.2014

               LT

               Europos Sąjungos oficialusis leidinys

               C 315/3

         2014 m. liepos 17 d. Teisingumo Teismo (penktoji kolegija) sprendimas byloje Europos Komisija/Portugalijos Respublika

   (Byla C-335/12) (1)

   ((Valstybės įsipareigojimų neįvykdymas - Nuosavi ištekliai - Importo muitų išieškojimas išleidus prekes - Valstybių narių finansinė atsakomybė - Neeksportuoto cukraus atsargų perteklius))
   2014/C 315/04
   Proceso kalba: portugalų

      Šalys

      Ieškovė: Europos Komisija, atstovaujama A. Caeiros

      Atsakovė: Portugalijos Respublika, atstovaujama L. Inez Fernandes, J. Gomes, P. Rocha ir A. Cunha

      Rezoliucinė dalis

               1.

               Neperdavusi Europos Komisijos dispozicijon 7 85  078,50 eurų, mokėtinų už neeksportuotų cukraus atsargų perteklių po įstojimo į Europos bendriją, Portugalijos Respublika neįvykdė įsipareigojimų pagal EB 10 straipsnį, Akto dėl Ispanijos Karalystės ir Portugalijos Respublikos stojimo sąlygų ir Sutarčių pritaikomųjų pataisų 254 straipsnį, 1985 m. gegužės 7 d. Tarybos sprendimo 85/257/EEB, Euratomas dėl Bendrijos nuosavų išteklių sistemos 7 straipsnį, 1986 m. vasario 28 d. Komisijos reglamento (EEB) Nr. 579/86, kuriuo nustatomos taisyklės, taikomos Ispanijoje ir Portugalijoje 1986 m. kovo 1 d. esančioms cukraus sektoriaus produktų atsargoms, iš dalies pakeisto 1986 m. spalio 31 d. Komisijos reglamentu (EEB) Nr. 3332/86, 4, 7 ir 8 straipsnius ir 1989 m. gegužės 29 d. Tarybos reglamento (EEB, Euratomas) Nr. 1552/89, kuriuo įgyvendinamas Sprendimas 88/376/EEB, Euratomas dėl Bendrijų nuosavų išteklių sistemos, 2, 11 ir 17 straipsnius.

               2.

               Atmesti likusią ieškinio dalį.

               3.

               Portugalijos Respublika padengia bylinėjimosi išlaidas.

      (1)  OL C 303, 2012 10 6.


title: Byla F-134/14: 2015 m. gruodžio 17 d. Tarnautojų teismo (vienas teisėjas) sprendimas byloje T/Komisija (Viešoji tarnyba — Socialinė apsauga — Profesinė liga — Pareigūnų tarnybos nuostatų 73 straipsnis — Prašymą pripažinti susirgimą profesine liga — Priežastinis ryšys — Prašymas atlyginti moralinę žalą, patirtą dėl institucijos nustatyto termino pripažinti ligos profesinę kilmę — Pareiga priimti sprendimą per protingą terminą — Neturtinė žala)

text:
               8.2.2016

               LT

               Europos Sąjungos oficialusis leidinys

               C 48/94

         2015 m. gruodžio 17 d. Tarnautojų teismo (vienas teisėjas) sprendimas byloje T/Komisija

   (Byla F-134/14) (1)

   ((Viešoji tarnyba - Socialinė apsauga - Profesinė liga - Pareigūnų tarnybos nuostatų 73 straipsnis - Prašymą pripažinti susirgimą profesine liga - Priežastinis ryšys - Prašymas atlyginti moralinę žalą, patirtą dėl institucijos nustatyto termino pripažinti ligos profesinę kilmę - Pareiga priimti sprendimą per protingą terminą - Neturtinė žala))
   (2016/C 048/106)
   Proceso kalba: prancūzų

      Šalys

      Ieškovė: T, atstovaujama advokatų S. Rodrigues ir A. Tymen

      Atsakovė: Europos Komisija, iš pradžių atstovaujama J. Currall ir C. Ehrbar, vėliau C. Ehrbar

      Bylos dalykas

   Prašymas panaikinti Komisijos sprendimą, kuriuo atmetamas žalos dėl Komisijos nustatyto termino nustatyti ieškovės profesinę ligą nebuvimas ir nurodoma atlyginti tik 2 000 eurų nuostolius kaip kompensacija už neapibrėžtą situaciją dėl jos profesinės ligos pripažinimo, ir prašymas atlyginti nuostolius kartu su palūkanomis už tariamai patirtą moralinę žalą.

      Sprendimo rezoliucinė dalis

               1.

               Priteisti iš Europos Komisijos sumokėti T 5 000 eurų sumą.

               2.

               Atmesti likusią ieškinio dalį.

               3.

               Europos Komisija padengia savo ir T patirtas bylinėjimosi išlaidas.

      (1)  OL C 34, 2015 2 2, p. 53.


title: Byla T-494/11: 2015 m. lapkričio 25 d. Bendrojo Teismo nutartis byloje Missir Mamachi di Lusignano ir kt./Komisija

text:
               25.1.2016

               LT

               Europos Sąjungos oficialusis leidinys

               C 27/75

         2015 m. lapkričio 25 d. Bendrojo Teismo nutartis byloje Missir Mamachi di Lusignano ir kt./Komisija

   (Byla T-494/11) (1)

   (2016/C 027/94)
   Proceso kalba: italų
   Trečiosios kolegijos pirmininkas nutartimi nurodė išbraukti bylą iš registro.

      (1)  OL C 331, 2011 11 12.


title: Byla T-448/12: 2012 m. spalio 10 d. pareikštas ieškinys byloje Davril prieš Tarybą ir Komisiją

text:
               8.12.2012

               LT

               Europos Sąjungos oficialusis leidinys

               C 379/27

         2012 m. spalio 10 d. pareikštas ieškinys byloje Davril prieš Tarybą ir Komisiją

   (Byla T-448/12)
   2012/C 379/47
   Proceso kalba: prancūzų

      Šalys

      Ieškovas: Philippe Davril (Épargnes, Prancūzija), atstovaujamas advokato C.-É. Gudin

      Atsakovės: Europos Komisija ir Europos Sąjungos Taryba

      Reikalavimai

   Ieškovas Bendrojo Teismo prašo:

               —

               atlyginti visą žalą, patirtą dėl piniginių baudų, t. y. 174 900 EUR sumą,

               —

               atlyginti visą jo patirtą moralinę žalą, t. y. 100 000 EUR,

               —

               priteisti iš Tarybos ir Komisijos visas bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį, ieškovas remiasi pagrindais, kurie iš esmės tokie patys arba panašūs į nurodytuosius bylose T-195/11, Cahier ir kt. prieš Tarybą ir Komisiją
       (1), ir T-458/11, Riche prieš Tarybą ir Komisiją
       (2).

      (1)  OL C 173, 2011, p. 14.

      (2)  OL C 298, 2011, p. 28.


title: Byla T-557/13: 2015 m. rugsėjo 24 d. Bendrojo Teismo sprendimas byloje Vokietija/Komisija (EŽŪOGF — Garantijų skyrius — EŽŪOGF ir EŽŪFKP — Nefinansuojamos išlaidos — Išlaidos, patirtos pagal Europos bulvių krakmolo gamybos kvotų sistemą — Teisė į gynybą)

text:
               23.11.2015

               LT

               Europos Sąjungos oficialusis leidinys

               C 389/36

         2015 m. rugsėjo 24 d. Bendrojo Teismo sprendimas byloje Vokietija/Komisija

   (Byla T-557/13) (1)

   ((EŽŪOGF - Garantijų skyrius - EŽŪOGF ir EŽŪFKP - Nefinansuojamos išlaidos - Išlaidos, patirtos pagal Europos bulvių krakmolo gamybos kvotų sistemą - Teisė į gynybą))
   (2015/C 389/37)
   Proceso kalba: vokiečių

      Šalys

      Ieškovė: Vokietijos Federacinė Respublika, atstovaujama T. Henze ir J. Möller

      Atsakovė: Europos Komisija, atstovaujama B. Eggers ir P. Rossi

      Ieškovės pusėje į bylą įstojusi šalis: Nyderlandų Karalystė, atstovaujama M.K. Bulterman, C.S. Schillemans ir J. Langer

      Dalykas

   Prašymas panaikinti 2013 m. rugpjūčio 13 d. Komisijos įgyvendinimo sprendimą 2013/433/ES dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 219, p. 49), kiek juo Vokietijos Federacinei Respublikai taikoma 6 1 92  951,3 EUR dydžio finansinė korekcija, susijusi su Europos bulvių krakmolo gamybos kvotų 2003–2005 finansiniams metams sistema.

      Rezoliucinė dalis

               1)

               Panaikinti 2013 m. rugpjūčio 13 d. Komisijos įgyvendinimo sprendimą 2013/433/ES dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek juo Vokietijos Federacinei Respublikai taikoma 6 1 92  951,3 EUR dydžio finansinė korekcija, susijusi su Europos bulvių krakmolo gamybos kvotų 2003–2005 finansiniams metams sistema.

               2)

               Priteisti iš Europos Komisijos bylinėjimosi išlaidas.

               3)

               Nyderlandų Karalystė padengia savo bylinėjimosi išlaidas.

      (1)  OL C 9, 2014 1 11.


title: Byla T-51/17: 2017 m. sausio 27 d. pareikštas ieškinys byloje Lenkija/Komisija

text:
               20.3.2017

               LT

               Europos Sąjungos oficialusis leidinys

               C 86/31

         2017 m. sausio 27 d. pareikštas ieškinys byloje Lenkija/Komisija

   (Byla T-51/17)
   (2017/C 086/41)
   Proceso kalba: lenkų

      Šalys

      Ieškovė: Lenkijos Respublika, atstovaujama B. Majczyna

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2016 m. lapkričio 15 d. Komisijos įgyvendinimo sprendimą (ES) 2016/2018 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr. C(2016) 7232) (OL L 312, 2016, p. 26), kiek juo Lenkijos Respublikos akredituotos mokėjimo agentūros patirtos 38 984 850,50 EUR ir 76 816 098,12 EUR išlaidos pripažintos nefinansuojamomis Europos Sąjungos lėšomis,

               —

               priteisti iš Europos Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas, susijęs su Reglamento (ES) Nr. 1306/2013 (1) 52 straipsnio 1 dalies pažeidimu dėl finansinės pataisos taikymo remiantis klaidingai nustatytais faktais ir klaidingu teisės aiškinimu, nors Lenkijos Respublikos patirtos išlaidos atitinka Sąjungos teisės nuostatas.

                           —

                           Išlaidos, kurias skundžiamu sprendimu atsisakyta finansuoti Sąjungos lėšomis, buvo patirtos laikantis Reglamento (EB) Nr. 1234/2007 (2) ir Komisijos įgyvendinimo reglamento (ES) Nr. 543/2011 (3), todėl nebuvo pagrindo atsisakyti jas finansuoti.

               2.

               Antrasis ieškinio pagrindas, susijęs su Reglamento (ES) Nr. 1306/2013 52 straipsnio 2 dalies pažeidimu dėl pernelyg didelės fiksuoto dydžio pataisos taikymo palyginti su Sąjungos biudžetui potencialiai kylančia nuostolių rizika.

                           —

                           Komisijos taikyta 25 % fiksuotos dydžio pataisa yra per didelė ir viršija galimus maksimalius nuostolius, kuriuos gali patirti fondas. Be to, ieškovė remiasi Gairėmis Nr. VI/5330/97 dėl finansinių padarinių apskaičiavimo ir teigia, kad įvykdė visas šiose gairėse išdėstytas sąlygas, kad Komisija taikytų mažesnio dydžio arba apskritai jokios pataisos.

               3.

               Trečiasis ieškinio pagrindas susijęs su Reglamento (ES) Nr. 1306/2013 52 straipsnio 4 dalies a punkto pažeidimu dėl fiksuoto dydžio pataisos taikymo išlaidoms, patirtoms prieš daugiau kaip 24 mėnesius iki Komisijos raštiško pranešimo valstybei narei apie savo patikrinimo rezultatus.

                           —

                           Remiantis šio reglamento 52 straipsnio 4 dalies a punktu, negalima atsisakyti finansuoti išlaidų, patirtų prieš daugiau kaip 24 mėnesius iki Komisijos raštiško pranešimo valstybei narei apie savo patikrinimo rezultatus.

      (1)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013, p. 549).

      (2)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007, p. 1).

      (3)  2011 m. birželio 7 d. Komisijos įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (OL L 157, 2011, p. 1).


title: Byla T-96/09: 2009 m. kovo 10 d. pareikštas ieškinys byloje UCAPT prieš Tarybą

text:
               18.4.2009

               LT

               Europos Sąjungos oficialusis leidinys

               C 90/37

         2009 m. kovo 10 d. pareikštas ieškinys byloje UCAPT prieš Tarybą
   (Byla T-96/09)
   2009/C 90/57
   Proceso kalba: prancūzų

      Šalys

      Ieškovė: Union de Coopératives Agricoles des Producteur de Tabac de France (UCAPT) (Paryžius, Prancūzija), atstovaujama advokatų B. Peignot ir D. Garreau

      Atsakovė: Europos Sąjungos Taryba

      Ieškovės reikalavimai

               —

               Panaikinti 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003.

               —

               Priteisti iš Tarybos 10 000 eurų bylinėjimosi išlaidų.

      Ieškinio pagrindai ir pagrindiniai argumentai

   Šiuo ieškiniu ieškovė prašo panaikinti Tarybos reglamentą Nr. 73/2009 (1) dėl bendrųjų tiesioginės paramos schemų ūkininkams pagal bendrą žemės ūkio politiką, kurio 135 straipsnis numato, kad nuo 2011 m. tiesioginė parama tabako augintojams bus sumažinta 50 %, palyginti su vidutine 2000, 2001 ir 2002 m. skirta parama. Reglamento (EB) Nr. 1782/2003 (2) 143e straipsnis jau numatė tokį sumažinimą.
   Grįsdama ieškinį, ieškovė nurodo keturis ieškinio pagrindus, susijusius su:

               —

               procesinių normų pažeidimu, nes prieš priimant ginčijamą reglamentą nebuvo įvertintas pagalbos schemos reformos poveikis tabako sektoriui;

               —

               su tuo susijusiu piktnaudžiavimu įgaliojimais;

               —

               proporcingumo principo pažeidimu, nes tiesioginės paramos sumažinimas 50 % yra netinkamas pasiekti dviems paramos tabakui schemos tikslams, t. y. sulyginti kainas su pasaulinės rinkos kainomis ir skatinti kaimo plėtros programų numatytas tabaką auginančių regionų perorientavimo priemones;

               —

               EB 33 straipsnio pažeidimu tiek, kiek ginčijamu reglamentu neatsižvelgta į bendra žemės ūkio politika siekiamus tikslus, būtent užtikrinti žemdirbiams tinkamą pragyvenimo lygį ir stabilizuoti rinkas.

      (1)  2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams, iš dalies keičiantis Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantis Reglamentą (EB) Nr. 1782/2003 (OL L 30, p. 16).

      (2)  2003 m. rugsėjo 29 d. Tarybos reglamentas (EB) Nr. 1782/2003, nustatantis bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies keičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (OL L 270, p. 1; 2004 m. specialusis leidimas lietuvių k., 3 sk., 40 t., p. 269).


title: 2005 m. kovo 3 d. Teisingumo Teismo sprendimas (antroji kolegija), Sujungtose bylose C-21/03 ir C-34/03 (dėl Conseil d'Etat prašymo priimti prejudicinį sprendimą): Fabricom SA prieš Belgijos valstybę (Viešieji pirkimai — Darbai, prekės ir paslaugos — Vandens, energijos, transporto ir telekomunikacijų sektoriai — Draudimas dalyvauti procedūroje arba iš naujo pateikti pasiūlymą, asmeniui, kuris prisidėjo prie šių darbų, prekių ar paslaugų vystymo)

text:
               30.4.2005

               LT

               Europos Sąjungos oficialusis leidinys

               C 106/5

      TEISINGUMO TEISMO SPRENDIMAS

   (antroji kolegija)
   2005 m. kovo 3 d.
   Sujungtose bylose C-21/03 ir C-34/03 (dėl Conseil d'Etat prašymo priimti prejudicinį sprendimą): Fabricom SA prieš Belgijos valstybę
       (1)

   (Viešieji pirkimai - Darbai, prekės ir paslaugos - Vandens, energijos, transporto ir telekomunikacijų sektoriai - Draudimas dalyvauti procedūroje arba iš naujo pateikti pasiūlymą, asmeniui, kuris prisidėjo prie šių darbų, prekių ar paslaugų vystymo)
   (2005/C 106/08)
   Proceso kalba: prancūzų
   Sujungtose bylose C-21/03 ir C-34/03 dėl Conseil d'Etat (Belgija) 2002 m. gruodžio 27 d. sprendimais, kuriuos Teisingumo Teismas gavo atitinkamai 2003 m. sausio 29 ir 22 d. d., pagal EB sutarties 234 straipsnį pateiktų prašymų priimti prejudicinį sprendimą bylose Fabricom SA prieš Belgijos valstybę, Teisingumo Teismas (antroji kolegija), kurį sudaro kolegijos pirmininkas C. W. A. Timmermans (pranešėjas) ir teisėjai C. Gulmann, J.-P. Puissochet, N. Colneric ir J. N. Cunha Rodrigues; generalinis advokatas P. Léger, sekretorius R. Grass, 2005 m. kovo 3 d. priėmė sprendimą, kurio rezoliucinėje dalyje nurodyta:

               1)

               1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo, su pakeitimais, padarytais 1997 m. spalio 13 d. Europos Parlamento ir Tarybos direktyva 97/52/EB, o ypač jos 3 straipsnio 2 dalis, 1993 m. birželio 14 d. Tarybos direktyva 93/36/EEB dėl viešojo prekių pirkimo sutarčių sudarymo tvarkos, su pakeitimais, padarytais Direktyva 97/52, o ypač jos 5 straipsnio 7 dalis, 1993 m. birželio 14 d. Tarybos direktyva 93/37/EEB dėl viešojo darbų pirkimo sutarčių sudarymo tvarkos derinimo, su pakeitimais, padarytais Direktyva 97/52, o ypač jos 6 straipsnio 6 dalis ir 1993 m. birželio 14 d. Tarybos direktyva 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo, su pakeitimais, padarytais 1998 m. vasario 16 d. Europos Parlamento ir Tarybos direktyva 98/4/EB, o ypač jos 4 straipsnio 2 dalis, draudžia tokią taisyklę, kokia yra numatyta 1999 m. kovo 25 d. karališkojo dekreto, iš dalies pakeičiančio 1996 m. sausio 10 d. karališkąjį dekretą dėl viešųjų pirkimų vandens, energijos, transporto ir telekomunikacijų sektoriuose, 26 straipsnyje ir 1999 m. kovo 25 d. karališkojo dekreto, iš dalies pakeičiančio 1996 m. sausio 8 d. karališkąjį dekretą dėl darbų, prekių ir paslaugų viešųjų pirkimų bei viešųjų darbų koncesijų, 32 straipsnyje, uždraudžiančią asmeniui, kuriam buvo pavesta atlikti su viešuoju darbų, prekių ar paslaugų pirkimu susijusį tyrimą, bandymus, studiją ar juos vystyti, pateikti prašymą dalyvauti tame viešajame pirkime, o taip pat pateikti jame paraišką, nesuteikiant jam galimybės įrodyti, kad tomis konkrečiomis aplinkybėmis jo įgyta patirtis negali iškraipyti konkurencijos.

               2)

               1989 m. gruodžio 21 d. Tarybos direktyva 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo, o ypač jos 2 straipsnio 1 dalies a punktas ir 5 straipsnis ir 1992 m. vasario 25 d. Tarybos direktyva 92/13/EEB dėl įstatymų ir kitų teisės aktų, reglamentuojančių Bendrijos taisyklių taikymą viešųjų pirkimų tvarkai vandens, energetikos, transporto ir telekomunikacijų sektoriuose, suderinimo, o ypač jos 1 ir 2 straipsnis, draudžia perkančiajai organizacija iki paraiškų nagrinėjimo procedūros pabaigos neleisti įmonei, susijusiai su asmeniu, kuriam buvo pavesta atlikti su viešuoju darbų, prekių ar paslaugų pirkimu susijusį tyrimą, bandymus, studiją ar juos vystyti, dalyvauti procedūroje ar pateikti paraišką, nors ši įmonė atsakydama į šia tema perkančiosios organizacijos jai pateiktus klausimus nurodo, kad ji dėl to neįgijo nepagrįstų privalumų, kurie galėtų iškraipyti normalias konkurencijos sąlygas.

      (1)  OL C 55, 2003 3 8.

      OL C 70, 2003 3 22.


title: Byla F-140/12: 2014 m. gegužės 14 d. Tarnautojų teismo (trečioji kolegija) sprendimas byloje Alexandrou/Komisija (Viešoji tarnyba — Atviras konkursas EPSO/AD/231/12 — Galimybė susipažinti su dokumentais — Kartotinio prašymo leisti susipažinti su atrankos testų klausimais su pasirenkamaisiais atsakymais atmetimas)

text:
               24.6.2014

               LT

               Europos Sąjungos oficialusis leidinys

               C 194/39

         2014 m. gegužės 14 d. Tarnautojų teismo (trečioji kolegija) sprendimas byloje Alexandrou/Komisija

   (Byla F-140/12) (1)

   ((Viešoji tarnyba - Atviras konkursas EPSO/AD/231/12 - Galimybė susipažinti su dokumentais - Kartotinio prašymo leisti susipažinti su atrankos testų klausimais su pasirenkamaisiais atsakymais atmetimas))
   2014/C 194/56
   Proceso kalba: prancūzų

      Šalys

      Ieškovas: Christodoulos Alexandrou (Liuksemburgas, Liuksemburgas), atstovaujamas advokato R. Duta

      Atsakovė: Europos Komisija, atstovaujama B. Eggers ir G. Gattinara

      Dalykas

   Prašymas panaikinti sprendimą, kuriuo buvo atmestas Komisijai pateiktas ieškovo kartotinis prašymas leisti susipažinti su kai kuriais klausimais, kurie jam buvo pateikti per atviro konkurso EPSO/AD/230 231/12 pirminės atrankos procedūrą.

      Sprendimo rezoliucinė dalis

               1.

               Atmesti ieškinį.

               2.

               C. Alexandrou padengia savo ir Europos Komisijos patirtas bylinėjimosi išlaidas.

      (1)  OL C 26, 2013 1 26, p. 76.


title: Byla T-344/09: 2012 m. birželio 27 d. Bendrojo Teismo sprendimas byloje Hearst Communications prieš VRDT — Vida Estética (COSMOBELLEZA) (Bendrijos prekių ženklas — Protesto procedūra — Žodinio Bendrijos prekių ženklo COSMOBELLEZA paraiška — Ankstesni nacionaliniai ir tarptautiniai žodiniai ir vaizdiniai prekių ženklai COSMO, COSMOPOLITAN, COSMOTEST, COSMOPOLITAN TELEVISION ir THE COSMOPOLITAN SHOW — Neregistruoti prekių ženklai ir komerciniai pavadinimai COSMO ir COSMOPOLITAN — Santykiniai atmetimo pagrindai — Galimybės supainioti nebuvimas — Prekių ženklų panašumo nebuvimas — Reglamento (EB) Nr. 207/2009 8 straipsnio 1 dalies b punktas)

text:
               4.8.2012

               LT

               Europos Sąjungos oficialusis leidinys

               C 235/13

         2012 m. birželio 27 d. Bendrojo Teismo sprendimas byloje Hearst Communications prieš VRDT — Vida Estética (COSMOBELLEZA)

   (Byla T-344/09) (1)

   (Bendrijos prekių ženklas - Protesto procedūra - Žodinio Bendrijos prekių ženklo COSMOBELLEZA paraiška - Ankstesni nacionaliniai ir tarptautiniai žodiniai ir vaizdiniai prekių ženklai COSMO, COSMOPOLITAN, COSMOTEST, COSMOPOLITAN TELEVISION ir THE COSMOPOLITAN SHOW - Neregistruoti prekių ženklai ir komerciniai pavadinimai COSMO ir COSMOPOLITAN - Santykiniai atmetimo pagrindai - Galimybės supainioti nebuvimas - Prekių ženklų panašumo nebuvimas - Reglamento (EB) Nr. 207/2009 8 straipsnio 1 dalies b punktas)
   2012/C 235/31
   Proceso kalba: anglų

      Šalys

      Ieškovė: Hearst Communications, Inc. (Niujorkas, Jungtinės Amerikos Valstijos), atstovaujama advokatų A. Nordemann, C. Czychowski ir A. Nordemann-Schiffel

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama iš pradžių C. Bartos, vėliau V. Melgar

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Vida Estética, SL (Barselona, Ispanija), atstovaujama advokato A.I. Alejos Cutuli

      Dalykas

   Ieškinys, pareikštas dėl 2009 m. birželio 4 d. VRDT antrosios apeliacinės tarybos sprendimo (byla R 770/2007-2), susijusio su protesto procedūra tarp Hearst Communications, Inc. ir Vida Estética, SL.

      Rezoliucinė dalis

               1.

               Atmesti ieškinį.

               2.

               Priteisti iš Hearst Communications, Inc. bylinėjimosi išlaidas.

      (1)  OL C 256, 2009 10 24.


title: Byla F-48/06 2008 m. lapkričio 5 d. Tarnautojų teismo (antroji kolegija) sprendimas byloje Avanzata ir kt. prieš Komisiją (Viešoji tarnyba — Sutartininkai — Priskyrimas lygiui ir atlyginimas — Buvę darbuotojai pagal Liuksemburgo teisę)

text:
               21.2.2009

               LT

               Europos Sąjungos oficialusis leidinys

               C 44/69

         2008 m. lapkričio 5 d. Tarnautojų teismo (antroji kolegija) sprendimas byloje Avanzata ir kt. prieš Komisiją

   (Byla F-48/06) (1)

   (Viešoji tarnyba - Sutartininkai - Priskyrimas lygiui ir atlyginimas - Buvę darbuotojai pagal Liuksemburgo teisę)
   (2009/C 44/118)
   Proceso kalba: prancūzų
   Šalys

      Ieškovai: Eric Avanzata, gyvenantis Hussigny (Prancūzija) ir 20 kitų sutartininkų, atstovaujami advokatų S. Orlandi, A. Coolen, J.-N. Louis ir É. Marchal

      Atsakovė: Europos Bendrijų Komisija, atstovaujama J. Currall ir G. Berscheid
   Dalykas
   Komisijos sprendimų, nustatančių ieškovų įdarbinimo sąlygas, o būtent jų pareigų grupę, lygį, pakopą ir jų atlyginimus, tokias, kokios yra nustatytos jų darbo sutartyse, panaikinimas.
   Sprendimo rezoliucinė dalis

               1.

               Ieškinį atmesti.

               2.

               Kiekviena šalis padengia savo bylinėjimosi išlaidas.

      (1)  OL C 154, 2006 7 1, p. 26.


title: Byla T-577/14: 2014 m. rugpjūčio 4 d. pareikštas ieškinys byloje Gascogne Sack Deutschland GmbH ir Gascogne/Europos Sąjungos Teisingumo Teismas

text:
               6.10.2014

               LT

               Europos Sąjungos oficialusis leidinys

               C 351/19

         2014 m. rugpjūčio 4 d. pareikštas ieškinys byloje Gascogne Sack Deutschland GmbH ir Gascogne/Europos Sąjungos Teisingumo Teismas

   (Byla T-577/14)
   2014/C 351/24
   Proceso kalba: prancūzų

      Šalys

      Ieškovės: Gascogne Sack Deutschland GmbH (Vyda, Vokietija) ir Gascogne (Sen Polis prie Dakso, Prancūzija) atstovaujamos advokatų F. Puel ir E. Durand

      Atsakovas: Europos Sąjungos Teisingumo Teismas

      Reikalavimai

   Ieškovės Bendrojo Teismo prašo:

               —

               pripažinti Europos Sąjungos deliktinę atsakomybę dėl Bendrajame Teisme, kuris nepaisė reikalavimų dėl protingos proceso trukmės, vykusios procedūros;

         todėl

               —

               įpareigoti Europos Sąjungą tinkamai ir visiškai atlyginti materialinę ir moralinę žalą, atsiradusią ieškovėms dėl neteisėtų Sąjungos veiksmų, sumokant šias sumas ir kompensacines palūkanas bei delspinigius, nustatomus pagal Europos Centrinio Banko normą, taikomą pagrindinėms refinansavimo operacijoms, padidintą dviem punktais, skaičiuojant nuo ieškinio pateikimo dienos:

                           —

                           1 1 93  467 EUR už nuostolius, patirtus dėl papildomų įstatyminių palūkanų, taikomų nuo nominalios sankcijos vertės, mokėjimo pasibaigus protingam terminui;

                           —

                           1 87  571 EUR už nuostolius, patirtus dėl papildomų banko garantijos mokėjimų pasibaigus protingam terminui;

                           —

                           2 0 00  000 EUR už negautą pelną ir (arba) už nuostolius, patirtus dėl „netikrumo“, ir

                           —

                           5 00  000 EUR už moralinę žalą;

               —

               nepatenkinus šių reikalavimų, jei būtų manoma, kad būtina iš naujo įvertinti patirtos žalos dydį, nurodyti atlikti ekspertizę pagal Bendrojo Teismo procedūros reglamento 65 straipsnio d punktą, 66 straipsnio 1 dalį ir 70 straipsnį;

               —

               bet kuriuo atveju priteisti iš Europos Sąjungos bylinėjimosi šiame procese išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi vienu pagrindu, susijusiu su Europos Sąjungos pagrindinių teisių chartijos 47 straipsnio antros pastraipos pažeidimu dėl pernelyg ilgos procedūros Bendrajame Teisme trukmės, todėl su jų pagrindinės teisės į bylos nagrinėjimą per protingą terminą pažeidimu.


title: Byla T-275/11: 2013 m. spalio 16 d. Bendrojo Teismo sprendimas byloje TF1 prieš Komisiją (Valstybės pagalba — Viešoji transliavimo paslauga — Pagalba, kurią Prancūzijos valdžios institucijos ketina suteikti „France Télévisions“ — Metinė biudžeto dotacija — Sprendimas, kuriuo pagalba pripažįstama suderinama su vidaus rinka — SESV 106 straipsnio 2 dalis — Būtinas ryšys tarp mokesčio ir pagalbos priemonės)

text:
               30.11.2013

               LT

               Europos Sąjungos oficialusis leidinys

               C 352/13

         2013 m. spalio 16 d. Bendrojo Teismo sprendimas byloje TF1 prieš Komisiją

   (Byla T-275/11) (1)

   (Valstybės pagalba - Viešoji transliavimo paslauga - Pagalba, kurią Prancūzijos valdžios institucijos ketina suteikti „France Télévisions“ - Metinė biudžeto dotacija - Sprendimas, kuriuo pagalba pripažįstama suderinama su vidaus rinka - SESV 106 straipsnio 2 dalis - Būtinas ryšys tarp mokesčio ir pagalbos priemonės)
   2013/C 352/23
   Proceso kalba: prancūzų

      Šalys

      Ieškovė: Télévision française 1 (TF1) (Bulonė Bijankūras, Prancūzija), iš pradžių atstovaujama advokatų J.-P. Hordies ir C. Smits, vėliau — advokatų J.-P. Hordiez ir J. Vogel

      Atsakovė: Europos Komisija, atstovaujama advokatų B. Stromsky ir D. Grespan

      Atsakovės pusėje į bylą įstojusios šalys: Ispanijos Karalystė, iš pradžių atstovaujama Abogados del Estado M. Muñoz Pérez, vėliau — S. Centeno Huerta, vėliau — N. Díaz Abad, Prancūzijos Respublika, iš pradžių atstovaujama G. de Bergues ir J. Gstalter, vėliau — D. Colas ir J. Rossi, ir France Télévisions (Paryžius, Prancūzija), atstovaujama advokatų J.-P. Gunther ir A. Giraud

      Dalykas

   Prašymas panaikinti 2010 m. liepos 20 d. Komisijos sprendimą 2011/140/ES dėl valstybės pagalbos C 27/09 (ex N 34/B/09) Biudžeto dotacija France Télévisions, kurią Prancūzijos Respublika ketina suteikti France Télévisions (OL L 59, 2011, p. 44).

      Rezoliucinė dalis

               1.

               Atmesti ieškinį.

               2.

                  Télévision française 1 (TF1) padengia savo ir Europos Komisijos bei France Télévisions patirtas bylinėjimosi išlaidas.

               3.

               Ispanijos Karalystė ir Prancūzijos Respublika kiekviena padengia savo bylinėjimosi išlaidas.

      (1)  OL C 232, 2011 8 6.


title: Byla T-537/13: 2013 m. spalio 4 d. pareikštas ieškinys byloje Roeckl Sporthandschuhe prieš VRDT — Roeckl Handschuhe & Accessoires (rankos pavaizdavimas)

text:
               14.12.2013

               LT

               Europos Sąjungos oficialusis leidinys

               C 367/33

         2013 m. spalio 4 d. pareikštas ieškinys byloje Roeckl Sporthandschuhe prieš VRDT — Roeckl Handschuhe & Accessoires (rankos pavaizdavimas)

   (Byla T-537/13)
   2013/C 367/58
   Kalba, kuria surašytas ieškinys: vokiečių

      Šalys

      Ieškovė: Roeckl Sporthandschuhe GmbH & Co. KG (Miunchenas, Vokietija), atstovaujama advokato O. Baumann

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Roeckl Handschuhe & Accessoires GmbH & Co. KG (Miunchenas, Vokietija)

      Reikalavimai

   Ieškovė Bendrojo Teismo prašo:

               —

               panaikinti ginčijamą 2013 m. liepos 22 d. VRDT ketvirtosios apeliacinės tarybos sprendimą tiek, kiek juo buvo patenkinta į bylą įstojusios šalies apeliacija ir atmesta Bendrijos prekių ženklo paraiška 18 klasės prekėms: gaminiams iš odos ir odos pakaitalų, ypač piniginėms, raktų dėklams, kiek jie priklauso 18 klasei, ir 25 klasės prekėms: drabužiams, ypač pirštinėms, kiek jie priklauso 25 klasei,

               —

               priteisti iš į bylą įstojusios šalies ieškovės bylinėjimosi išlaidas, įskaitant išlaidas, patirtas per protesto ir apeliacinę procedūrą, o atsakovei (VRDT) nurodyti padengti savo bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: ranką vaizduojantis vaizdinis prekių ženklas 18, 25 ir 28 klasių prekėms — Bendrijos prekių ženklo paraiška Nr. 6 961 965
   Prekių ženklo ar žymens, kuriuo remtasi per protesto procedūrą, savininkė: Roeckl Handschuhe & Accessoires GmbH & Co. KG

      Prekių ženklas ar žymuo, kuriuo remiamasi: vaizdinis Bendrijos ir Vokietijos prekių ženklas „Roeckl“, kuriame vaizduojama ranka, 18 ir 25 klasių prekėms

      Protestų skyriaus sprendimas: atmesti protestą

      Apeliacinės tarybos sprendimas: iš dalies panaikinti Protestų skyriaus sprendimą

      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas.


title: Byla T-593/10: 2010 m. gruodžio 29 d. pareikštas ieškinys byloje El Corte Inglés prieš VRDT — Ruan (B)

text:
               12.3.2011

               LT

               Europos Sąjungos oficialusis leidinys

               C 80/20

         2010 m. gruodžio 29 d. pareikštas ieškinys byloje El Corte Inglés prieš VRDT — Ruan (B)

   (Byla T-593/10)
   2011/C 80/38
   Kalba, kuria surašytas ieškinys: ispanų

      Šalys

      Ieškovė: El Corte Inglés, SA (Madridas, Ispanija), atstovaujama advokatų J. L. Rivas Zurdo ir E. Seijo Veiguela

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Jian Min Ruan (Mem Martins, Portugalija)

      Ieškovės reikalavimai

               —

               Panaikinti 2010 m. spalio 4 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos (byla R 576/2010-2) sprendimą, priimtą byloje R 576/2010-2, ir pripažinti, kad pagal Reglamento Nr. 207/2009 8 straipsnio 1 dalies b punktą pareiškėjo VRDT pateiktas skundas turi būti patenkintas bei visiškai panaikinti Protestų skyriaus sprendimą leisti įregistruoti Bendrijos prekių ženklą Nr. 6 379 721„B“ (MIXTA);

               —

               Priteisti iš kitos procedūros Apeliacinėje taryboje šalies bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: Jian Min Ruan.

      Prašomas įregistruoti Bendrijos prekių ženklas: vaizdinis raudonos ir baltos spalvų prekių ženklas, kuriame vaizduojama raidė „B“, 25 klasės prekėms.

      Prekių ženklo ar žymens, kuriuo grindžiamas protestas, savininkas: ieškovė

      Prekių ženklas ar žymuo, kuriuo grindžiamas protestas: vaizdinis raudonos ir baltos spalvų prekių ženklas, kuriame vaizduojama raidė „B“, 25 klasės prekėms.

      Protestų skyriaus sprendimas: atmesti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes egzistuoja pavojus supainioti konfliktuojančius prekių ženklus.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1)


title: Byla T-590/14: 2014 m. rugpjūčio 7 d. pareikštas ieškinys byloje Zuffa/VRDT (ULTIMATE FIGHTING CHAMPIONSHIP)

text:
               6.10.2014

               LT

               Europos Sąjungos oficialusis leidinys

               C 351/23

         2014 m. rugpjūčio 7 d. pareikštas ieškinys byloje Zuffa/VRDT (ULTIMATE FIGHTING CHAMPIONSHIP)

   (Byla T-590/14)
   2014/C 351/29
   Proceso kalba: anglų

      Šalys

      Ieškovė: Zuffa, LLC (Las Vegasas, Jungtinės Valstijos), atstovaujama baristerio S. Malynicz, solisitorių K. Gilbert ir C. Balme

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               panaikinti 2014 m. gegužės 19 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1425/2013-2.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas ULTIMATE FIGHTING CHAMPIONSHIP 9, 16, 28 ir 41 klasių prekėms ir paslaugoms.

      Eksperto sprendimas: iš dalies atmesti Bendrijos prekių ženklo paraišką.

      Apeliacinės tarybos sprendimas: atmesti apeliaciją.

      Ieškinio pagrindai: Bendrijos prekių ženklo reglamento 7 straipsnio 1 dalies b ir c punktų ir 7 straipsnio 2 dalies pažeidimas.


title: Byla T-119/16: 2017 m. sausio 26 d. Bendrojo Teismo nutartis byloje Topera/EUIPO (RHYTHMVIEW) (Europos Sąjungos prekių ženklas — Žodinio Europos Sąjungos prekių ženklo RHYTHMVIEW paraiška — Absoliutūs atmetimo pagrindai — Skiriamojo požymio nebuvimas — Apibūdinamasis pobūdis — Reglamento (EB) Nr. 207/2009 7 straipsnio 1 dalies b ir c punktai ir 7 straipsnio 2 dalis — Akivaizdžiai teisiškai nepagrįstas ieškinys)

text:
               13.3.2017

               LT

               Europos Sąjungos oficialusis leidinys

               C 78/31

         2017 m. sausio 26 d. Bendrojo Teismo nutartis byloje Topera/EUIPO (RHYTHMVIEW)

   (Byla T-119/16) (1)

   ((Europos Sąjungos prekių ženklas - Žodinio Europos Sąjungos prekių ženklo RHYTHMVIEW paraiška - Absoliutūs atmetimo pagrindai - Skiriamojo požymio nebuvimas - Apibūdinamasis pobūdis - Reglamento (EB) Nr. 207/2009 7 straipsnio 1 dalies b ir c punktai ir 7 straipsnio 2 dalis - Akivaizdžiai teisiškai nepagrįstas ieškinys))
   (2017/C 078/43)
   Proceso kalba: anglų

      Šalys

      Ieškovė: Topera, Inc. (Abbott Park, Ilinojus, Jungtinės Valstijos), atstovaujama solisitoriaus H. Sheraton

      Atsakovė: Europos Sąjungos intelektinės nuosavybės tarnyba, atstovaujama H. O’Neill

      Dalykas

   Ieškinys dėl 2016 m. sausio 12 d. EUIPO ketvirtosios apeliacinės tarybos sprendimo (byla R 1368/2015-4), susijusio su prašymu įregistruoti žodinį žymenį RHYTHMVIEW kaip Europos Sąjungos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Topera, Inc. bylinėjimosi išlaidas.

      (1)  OL C 200, 2016 6 6.


title: Byla T-314/08 2008 m. rugpjūčio 12 d. pareikštas ieškinys byloje Euromar di Ganesio Pietro prieš Komisiją

text:
               25.10.2008

               LT

               Europos Sąjungos oficialusis leidinys

               C 272/34

         2008 m. rugpjūčio 12 d. pareikštas ieškinys byloje Euromar di Ganesio Pietro prieš Komisiją

   (Byla T-314/08)
   (2008/C 272/62)
   Proceso kalba: italų
   Šalys

      Ieškovė: Euromar di Ganesio Pietro & C. Snc (Ači Kastelas, Italija), atstovaujama advokatų A. Maiorana, A. De Matteis, A. De Francesco

      Atsakovė: Europos Bendrijų Komisija
   Ieškovės reikalavimai

               —

               Panaikinti 2008 m. birželio 12 d. Komisijos reglamentą (EB) Nr. 530/2008, kuris buvo paskelbtas 2008 m. birželio 13 d. Oficialiajame leidinyje L 155.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra nurodyti byloje T-313/08 Veromar di Tudisco Alfio & Salvadore S.n.c. prieš Komisiją.


title: Byla C-295/09: 2009 m. liepos 28 d. pareikštas ieškinys byloje Europos Bendrijų Komisija prieš Ispanijos Karalystę

text:
               24.10.2009

               LT

               Europos Sąjungos oficialusis leidinys

               C 256/10

         2009 m. liepos 28 d. pareikštas ieškinys byloje Europos Bendrijų Komisija prieš Ispanijos Karalystę
   (Byla C-295/09)
   2009/C 256/18
   Proceso kalba: ispanų

      Šalys

      Ieškovė: Europos Bendrijų Komisija, atstovaujama G. Braun ir E. Adsera Ribera

      Atsakovė: Ispanijos Karalystė

      Ieškovės reikalavimai

               —

               Pripažinti, kad nepriėmusi įstatymų ir kitų teisės aktų, būtinų įgyvendinti 2006 m. gegužės 17 d. Europos Parlamento ir Tarybos direktyvą 2006/43/EB (1) dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito, iš dalies keičiančią Tarybos direktyvas 78/660/EEB ir 83/349/EEB bei panaikinančią Tarybos direktyvą 84/253/EEB, Ispanijos Karalystė neįvykdė įsipareigojimų pagal šią direktyvą.

               —

               Priteisti iš Ispanijos Karalystės bylinėjimosi išlaidas.

      Ieškinio pagrindai ir pagrindiniai argumentai

   Terminas perkelti direktyvą 2006/43/EB į nacionalinę teisę baigėsi 2008 m. birželio 28 dieną.

      (1)  OL L 157, p. 87.


title: Byla F-63/13: 2014 m. liepos 2 d. Tarnautojų teismo (pirmoji kolegija) sprendimas byloje Psarras/ENISA (Viešoji tarnyba — Laikinasis tarnautojas — Sutarties nutraukimas — Europos Sąjungos pagrindinių teisių chartijos 41 straipsnio 2 dalies a punktas — Teisė būti išklausytam — Neturtinė žala — Dėl to neteisėtas sprendimas — Pernelyg didelis trečiojo asmens teisių pažeidimas — Žalos priteisimas ex officio  — Teismo sprendimo dėl panaikinimo neįvykdymas)

text:
               6.10.2014

               LT

               Europos Sąjungos oficialusis leidinys

               C 351/30

         2014 m. liepos 2 d. Tarnautojų teismo (pirmoji kolegija) sprendimas byloje Psarras/ENISA

   (Byla F-63/13) (1)

   ((Viešoji tarnyba - Laikinasis tarnautojas - Sutarties nutraukimas - Europos Sąjungos pagrindinių teisių chartijos 41 straipsnio 2 dalies a punktas - Teisė būti išklausytam - Neturtinė žala - Dėl to neteisėtas sprendimas - Pernelyg didelis trečiojo asmens teisių pažeidimas - Žalos priteisimas ex officio - Teismo sprendimo dėl panaikinimo neįvykdymas))
   2014/C 351/39
   Proceso kalba: graikų

      Šalys

      Ieškovas: Aristidis Psarras (Heraklionas, Graikija), atstovaujamas advokato V. Christianos

      Atsakovė: Europos Sąjungos tinklų ir informacijos apsaugos agentūra, iš pradžių atstovaujama P. Empadinhas, vėliau S. Purser, padedamo advokato C. Meidanis

      Dalykas

   Prašymas panaikinti, pirma, sprendimą atleisti ieškovą ir, antra, sprendimą, priimtą po Tarnautojų teismo sprendimo byloje F-118/10 priėmimo, paskirti kitą tarnautoją į apskaitininko vietą ir, galiausiai, atlyginti patirtą neturtinę žalą.

      Sprendimo rezoliucinė dalis

               1.

               Panaikinti 2012 m. rugsėjo 4 d. Europos Sąjungos tinklų ir informacijos apsaugos agentūros vykdomojo direktoriaus sprendimą nutraukti A. Psarras laikinojo tarnautojo sutartį.

               2.

               Nurodyti Europos Sąjungos tinklų ir informacijos apsaugos agentūrai sumokėti A. Psarras 40  000 eurų sumą.

               3.

               Atmesti likusią ieškinio dalį.

               4.

               Europos Sąjungos tinklų ir informacijos apsaugos agentūra padengia savo ir A. Psarras patirtas bylinėjimosi išlaidas.

      (1)  OL C 336, 2013 11 16, p. 31.


title: 2005 m. liepos 7 d. Teisingumo Teismo sprendimas (trečioji kolegija), Byloje C-227/03 (dėl Rechtbank te Amsterdam prašymo priimti prejudicinį sprendimą): A.J. van Pommeren-Bourgondiën prieš Raad van bestuur van de Sociale verzekeringsbank (Socialinė apsauga — Reglamentas (EEB) Nr. 1408/71 — Taikymo sritis — Invalidumo pensija — Teisės į išmokas išsaugojimas persikėlus gyventi į kitą valstybę narę)

text:
               17.9.2005

               LT

               Europos Sąjungos oficialusis leidinys

               C 229/2

      TEISINGUMO TEISMO SPRENDIMAS

   (trečioji kolegija)
   2005 m. liepos 7 d.
   Byloje C-227/03 (dėl Rechtbank te Amsterdam prašymo priimti prejudicinį sprendimą): A.J. van Pommeren-Bourgondiën prieš Raad van bestuur van de Sociale verzekeringsbank
       (1)

   (Socialinė apsauga - Reglamentas (EEB) Nr. 1408/71 - Taikymo sritis - Invalidumo pensija - Teisės į išmokas išsaugojimas persikėlus gyventi į kitą valstybę narę)
   (2005/C 229/04)
   Proceso kalba: olandų
   Byloje C-227/03 dėl 2003 m. gegužės 21 d.Rechtbank te Amsterdam (Nyderlandai) sprendimu, kurį Teisingumo Teismas gavo 2003 m. gegužės 26 d., pagal EB 234 straipsnį pateikto prašymo priimti prejudicinį sprendimą byloje A.J. van Pommeren-Bourgondiën prieš Raad van bestuur van de Sociale verzekeringsbank, Teisingumo Teismas (trečioji kolegija), kurį sudaro kolegijos pirmininkas A. Rosas, teisėjai J.-P. Puissochet (pranešėjas), S. von Bahr, U. Lõhmus ir A. Ó Caoimh, generalinis advokatas F.G. Jacobs, sekretorius H. von Holstein, sekretoriaus padėjėjas, 2005 m. liepos 7 d. priėmė sprendimą, kurio rezoliucinėje dalyje nurodyta:
   EB 39 straipsnis draudžia valstybės narės teisės aktus, pagal kuriuos nustojęs vykdyti jos teritorijoje bet kokią profesinę veiklą asmuo išlieka privalomai apdraustu tam tikromis socialinės apsaugos draudimo rūšimis, tik jei jis lieka joje gyventi, nors šis asmuo tebėra privalomai apdraustas pagal šios valstybės narės teisės aktus kitomis socialinės apsaugos draudimo rūšimis, net jeigu jo gyvenamoji vieta yra kitoje valstybėje narėje, tuo atveju, kai savanoriškojo draudimo tose srityse, kuriose nebetaikomas privalomasis draudimas, sąlygos yra mažiau palankios už privalomojo draudimo sąlygas.

      (1)  OL C 171, 2003 7 19.


title: Sujungtos bylos T-515/14 P ir T-516/14 P: 2015 m. lapkričio 12 d. Bendrojo Teismo sprendimas byloje Alexandrou/Komisija (Apeliacinis skundas — Viešoji tarnyba — Įdarbinimas — Pranešimas apie konkursą EPSO/AD/231/12 — Neleidimas dalyvauti vertinimo egzaminuose — Pareiga motyvuoti — Galimybė susipažinti su dokumentais — Prašymo leisti susipažinti su klausimais su pasirenkamaisiais atsakymais, kurie buvo pateikti atrankos testuose, atmetimas — Komisijos darbų slaptumas — Reglamentas (EB) Nr. 1049/2001 — Tarnautojų teismo kompetencijos sritis — SESV 270 straipsnis — Asmens nenaudai priimti akto sąvoka — Pareigūnų tarnybos nuostatų 90 straipsnio 2 dalis)

text:
               11.1.2016

               LT

               Europos Sąjungos oficialusis leidinys

               C 7/25

         2015 m. lapkričio 12 d. Bendrojo Teismo sprendimas byloje Alexandrou/Komisija

   (Sujungtos bylos T-515/14 P ir T-516/14 P) (1)

   ((Apeliacinis skundas - Viešoji tarnyba - Įdarbinimas - Pranešimas apie konkursą EPSO/AD/231/12 - Neleidimas dalyvauti vertinimo egzaminuose - Pareiga motyvuoti - Galimybė susipažinti su dokumentais - Prašymo leisti susipažinti su klausimais su pasirenkamaisiais atsakymais, kurie buvo pateikti atrankos testuose, atmetimas - Komisijos darbų slaptumas - Reglamentas (EB) Nr. 1049/2001 - Tarnautojų teismo kompetencijos sritis - SESV 270 straipsnis - Asmens nenaudai priimti akto sąvoka - Pareigūnų tarnybos nuostatų 90 straipsnio 2 dalis))
   (2016/C 007/34)
   Proceso kalba: prancūzų

      Šalys

      Apeliantas: Christodoulos Alexandrou (Liuksemburgas, Liuksemburgas), atstovaujamas advokato R. Duta

      Kita proceso šalis: Europos Komisija, atstovaujama J. Currall ir G. Gattinara

      Dalykas

   Du apeliaciniai skundai dėl 2014 m. gegužės 14 d. Europos Sąjungos tarnautojų teismo (trečioji kolegija) sprendimų Alexandrou/Komisija (F-34/13, Rink. VT, EU:F:2014:93 ir F-140/12, Rink. VT, EU:F:2014:94) panaikinimo.

      Rezoliucinė dalis

               1)

               Atmesti apeliacinį skundą byloje T-516/14 P.

               2)

               Byloje T-515/14 P iš dalies panaikinti 2014 m. gegužės 14 d. Tarnautojų teismo sprendimą Alexandrou/Komisija (F-34/13) dėl to, kad:

                           —

                           jame nebuvo atsakyta į pirmąjį pagrindą, kiek jis susijęs su nepakankamu motyvavimu dėl to, kad konkrečios aplinkybės būtų pagrindusios Christodoulos Alexandrou galimybę susipažinti su ginčijamais klausimais;

                           —

                           juo buvo atmestas ketvirtas pagrindas.

               3)

               Atmesti likusią ieškinio dalį byloje T-515/14 P.

               4)

               Ieškinys byloje F-34/13 atmetamas dėl to, kad jis pagrįstas, pirma, nepakankamu ginčijamų sprendimų motyvavimu dėl to, kad Ch. Alexandrou nurodė konkrečias aplinkybes, pagrindžiančias jo galimybę susipažinti su ginčijamais klausimais ir, antra, pagrindu, susijusiu su teisės į teisingą teismo procesą arba teisės į veiksmingą teisinės gynybos priemonę pažeidimu.

               5)

               Byloje T-516/14 P kiekviena šalis padengia savo bylinėjimosi išlaidas.

               6)

               Byloje T-515/14 P kiekviena šalis padengia savo bylinėjimosi išlaidas.

      (1)  OL C 292, 2014 9 1.


title: Byla T-560/08 P 2008 m. gruodžio 19 d. Europos Bendrijų Komisijos apeliacinis skundas dėl 2008 m. spalio 14 d. Tarnautojų teismo sprendimo Meierhofer prieš Komisiją byloje F-74/07

text:
               7.3.2009

               LT

               Europos Sąjungos oficialusis leidinys

               C 55/36

         2008 m. gruodžio 19 d. Europos Bendrijų Komisijos apeliacinis skundas dėl 2008 m. spalio 14 d. Tarnautojų teismo sprendimo Meierhofer prieš Komisiją byloje F-74/07
   (Byla T-560/08 P)
   (2009/C 55/66)
   Proceso kalba: vokiečių
   Šalys

      Apeliantė: Europos Bendrijų Komisija, atstovaujama J. Currall ir B. Eggers

      Kita proceso šalis: S. Meierhofer (Miunchenas, Vokietija)
   Apeliantės reikalavimai
   Apeliantė Pirmosios instancijos teismo prašo:

               —

               Panaikinti 2008 m. spalio 14 d. Tarnautojų teismo sprendimą Meierhofer prieš Komisiją byloje F-74/07.

               —

               Nurodyti kiekvienai šaliai padengti savo bylinėjimosi išlaidas.

         Apeliacinio skundo pagrindai ir pagrindiniai argumentai
   Apeliacinis skundas pateikiamas dėl 2008 m. spalio 14 d. Europos Sąjungos Tarnautojų teismo sprendimo Meierhofer prieš Komisiją byloje F-74/07, kuriuo teismas panaikino 2009 m. birželio 19 d. EPSO/AD/26/05 konkurso komisijos sprendimą dėl motyvavimo pareigos pažeidimo.
   Minėtu sprendimu buvo atmestas prašymas pakartotinai išnagrinėti konkurso komisijos sprendimą, kuriuo paskelbiama apie ieškovo pirmoje instancijoje žodinio testo atrankos procedūroje neišlaikymą. Kandidatui pritrūko pusės balo, kad būtų surinktas reikalaujamas minimalus balų skaičius žodiniame teste. Remiantis konkurso skelbimu, žodinis testas sudarė vieningo bendro vertinimo pagrindą.
   Apeliacinis skundas yra susijęs su reikalavimais, susijusiais su konkurso komisijos motyvavimo pareiga ir su Bendrijos teismo kontrolės kriterijumi. Apeliantė visų pirma ginčija Tarnautojų teismo išvadą, kad esant „konkrečioms aplinkybėms“, pavyzdžiui, net ir paskyrus visiškai teisingą įvertinimą, kuris yra mažesnis nei reikalaujamas minimalus balų skaičius, vien tik pranešimas pašalinamam kandidatui apie žodinio testo neigiamą įvertinimą netenkina motyvavimo pareigos.
   Grįsdama savo apeliacinį skundą apeliantė teigia, kad ši pozicija sukuria teisinį nesaugumą:

               —

               pirma, pagal nusistovėjusią teismo praktiką motyvavimo pareiga turi atitikti konfidencialumo reikalavimą, kuris taikomas atrankos komisijos darbe pagal Europos Bendrijų pareigūnų nuostatų III priedo 6 straipsnį; šis reikalavimas draudžia pranešti įvairių atrankos komisijos narių nuomonę ir atskleisti detales, susijusias su bendru kandidato įvertinimu arba jo palyginimu su kitais,

               —

               antra, visai gali būti, kad palyginimas su susipažinimo su dokumentais atvejais, kurį atliko Tarnautojų teismas, gali būti klaidingas, nes Pareigūnų tarnybos nuostatų III priedo 6 straipsnyje nenumatyta jokia leidžianti nukrypti taisyklė arba interesų vertinimas,

               —

               trečia, Tarnautojų teismas pažeidė teismo praktiką, pagal kurią motyvavimo pareiga turi būti proporcinga taikomai priemonei ir pagal kurią teismas turi teisę tik patikrinti sprendimo teisėtumą. Kadangi Bendrijos teismo žodinio testo patikrinimas a posteriori iš esmės nėra įmanomas, iki šiol šis teismas tikrindamas apsiribojo tik procedūrinėmis taisyklėmis ir konkurso nuomone.

         Be to, sprendimas sukuria teisinį nesaugumą, susijusį su įvairių proceso priemonių, susijusių su reikalavimu organizacijai pateikti konfidencialius dokumentus arba su aplinkybėmis, kuriomis atsisakymas pateikti šiuos dokumentus galėtų būti panaudotas prieš suinteresuotąjį asmenį (proceso organizavimo priemonės ir tyrimo priemonės), formų atskyrimu. Šioje byloje Pirmosios instancijos teismas neteisingai aiškino Komisijos poziciją, nes ji niekuomet neatsisakė pateikti atitinkamus dokumentus. Komisija paaiškino teismui, kad ji negalėjo pateikti atitinkamų dokumentų taikant teismo nustatytas procedūros organizavimo priemones, tačiau ji laukė, kol bus nustatyta sprendimo tyrimo priemonė dėl teismo sudėties.


title: Byla C-363/09: 2009 m. rugsėjo 11 d. pareikštas ieškinys byloje Europos Bendrijų Komisija prieš Ispanijos Karalystę

text:
               7.11.2009

               LT

               Europos Sąjungos oficialusis leidinys

               C 267/48

         2009 m. rugsėjo 11 d. pareikštas ieškinys byloje Europos Bendrijų Komisija prieš Ispanijos Karalystę

   (Byla C-363/09)
   2009/C 267/80
   Proceso kalba: ispanų

      Šalys

      Ieškovė: Europos Bendrijų Komisija, atstovaujama L. Parpala ir F. Jimeno Fernández

      Atsakovė: Ispanijos Karalystė

      Ieškovės reikalavimai

               —

               Pripažinti, kad palikdama galioti 2002 m. lapkričio 20 d. Įstatymo Nr. 43/2002 dėl augalų sveikatos 38 straipsnį, Ispanijos Karalystė neįvykdė įsipareigojimų pagal Direktyvos 91/414/EEB (1) 13 straipsnį.

               —

               Priteisti iš Ispanijos Karalystės bylinėjimosi išlaidas.

      Ieškinio pagrindai ir pagrindiniai argumentai

   Direktyva 91/414/EEB atsiliepiama į būtinybę suderinti nacionalines nuostatas dėl augalų apsaugos produktų pateikimo į rinką. Šiuo tikslu joje nustatytos vienodos taisyklės dėl šių produktų registravimo sąlygų ir procedūrų.
   Direktyvos 13 straipsnyje nustatytos taisyklės, susijusios, pirma, su informacija, kurią turi pateikti pareiškėjai, kurie kreipiasi dėl atitinkamo augalų apsaugos produkto įregistravimo, ir, antra, su minėtų duomenų naudojimu ir apsauga, užtikrinant jų konfidencialumą, išskyrus tam tikras išimtis.
   Direktyva įtvirtintas visiškas suderinimas, todėl nacionaliniu mastu valstybė narė negali priimti teisės aktų, pagal kuriuos būtų reikalaujama, kad ūkio subjektai dalintųsi pareiškėjo, kuris kreipiasi dėl įregistravimo, pateiktais duomenimis, išskyrus 13 straipsnio 7 dalyje numatytus atvejus.
   Nepaisant to, pagal Įstatymo Nr. 43/2002 38 straipsnį leidžiama prieiti prie duomenų, gautų atlikus tyrimus ir eksperimentus, ir tais atvejais, kurie nėra aiškiai numatyti direktyvoje.
   Komisija mano, kad atsižvelgiant į tai, jog perkeldama į nacionalinę teisę Direktyvos 91/414/EEB 13 straipsnį Ispanija negalėjo naudotis diskrecija, taip pat atsižvelgiant į tai, kad ji nepradėjo procedūros dėl šios nuostatos panaikinimo, nustatydama prieigos prie duomenų, pateiktų medžiagoje, susijusioje su medicinos prekių įregistravimu, sistemos išimtį, kai tokia išimtis nenumatyta minėtoje direktyvoje, Ispanija pažeidė Bendrijos teisę.

      (1)  1991 m. liepos 15 d. Tarybos direktyva dėl augalų apsaugos produktų pateikimo į rinką (OL L 230, p. 1; 2004 m. specialusis leidimas lietuvių k., 3 sk., 11 t., p. 332).